qundao/data-zh-poetry huggingface dataset:
念奴娇 其二 冬日赏菊次前韵
作者：姚述尧
朝代：宋
体裁：词

霜风初过，正仙吏微吟，诗喉清咽。静对南山真赏处，秋后一亭花月。翠簇香裀，光摇今胜，玉女肌凝雪。寒城无伴，灿然还自奇绝。况有凫舄朋来，拼金钱都罄，晚酣留客。应笑陶潜孤负了，多少傲霜馀色。鲸饮方豪，龙吟未已，更著雕胡设。清欢无限，醉归犹记前说。
念奴娇 其六 梅词厉主簿为梅溪先生寿
作者：姚述尧
朝代：宋
体裁：词

早春时候，占百花头上，天香芳馥。寥廓寒分和气到，知是花神全毓。独步前林，挽回春色，素节辉冰玉。翛然一笑，便应扫尽粗俗。最爱潇洒溪头，孤标凛凛，不与凡华逐。自是玉堂深处客，聊寄疏篱茅屋。已报君王，为调金鼎，直与人间足。更看难老，岁寒长友松竹。
念奴娇·山城秋好
作者：姚述尧
朝代：宋
体裁：词

山城秋好，正西风淅淅，登高时候。杖倚徘徊凝望处，翠叠万山如绣。云绕禾场，熢沈戎马，田野欢声凑。琴堂无事，何妨同泛香溜。况有庭下黄花，遍河阳、尽把金钱铺就。一座簪缨谭笑里，尘脱风生清昼。饮罢龙山，诗成彭泽，灏气森星斗。醉归凝伫，美人时炷金兽。
念奴娇·早春时候
作者：姚述尧
朝代：宋
体裁：词

早春时候，占百花头上，天香芳馥。
寥廓寒分和气到，知是花神全毓。
独步前林，挽回春色，素节辉冰玉。
悠然一笑，便应扫尽粗俗。
最爱潇洒溪头，孤标凛凛，不与凡华逐。
自是玉堂深处客，聊寄疏篱茅屋。
已报君王，为调金鼎，直与人间足。
更看难老，岁寒长友松竹。
念奴娇·江山清绝
作者：姚述尧
朝代：宋
体裁：词

江山清绝，正箫台花县，霜秋时候。寻胜登高环望处，碧瓦参差铺绣。五岫藏云，两溪吞月，古市渔盐凑。青帘斜扬，家家香泛丹溜。况是东鲁风流，看儒冠济济，垂天赋就。陶令从容官事了，把菊高吟闲昼。草鞠圜扉，香凝燕寝，豪饮挥金斗。公庭无事，珍祥休问驯兽。
念奴娇·芸堂春早
作者：姚述尧
朝代：宋
体裁：词

芸堂春早，正芳苞紫萼，笼烟调雨。隐隐朝阳歌宴罢，拥出三千宫女。醉面匀红，香囊暗惹，鹊尾烟频炷。庐山佳致，依然都在庭宇。因念一种天香，当年岩谷下，想难俦侣。一旦呈祥都占断，阆苑琼林歌舞。瑞彩扶疏，锦笼绰约，兰蕙应羞妒。明朝胜赏，有谁同唱金缕。
念奴娇·霜风初过
作者：姚述尧
朝代：宋

霜风初过，正仙吏微吟，诗喉清咽。
静对南山真赏处，秋后一亭花月。
翠簇香裀，光摇今胜，玉女肌凝雪。
寒城无伴，灿然还自奇绝。
况有凫舄朋来，拼金钱都罄，晚酣留客。
应笑陶潜孤负了，多少傲霜馀色。
鲸饮方豪，龙饮未已，更着雕胡设。
清欢无限，醉归犹记前说。
念奴娇（九日作）
作者：姚述尧
朝代：宋

山城秋好，正西风淅淅，登高时候。杖倚徘徊凝望处，翠叠万山如绣。云绕禾场，烽沈戎马，田野欢声凑。琴堂无事，何妨同泛香溜。
况有庭下黄花，遍河阳、尽把金钱铺就。一坐簪缨谭笑里，尘脱风生清昼。饮罢龙山，诗成彭泽，灏气森星斗。醉归凝伫，美人时炷金兽。老杜九日诗：“万国皆戎马，酣歌泪欲垂。”
念奴娇（冬日赏菊次前韵）
作者：姚述尧
朝代：宋

霜风初过，正仙吏微吟，诗喉清咽。静对南山真赏处，秋后一亭花月。翠簇香裀，光摇金胜，玉女肌凝雪。花有黄白相间。寒城无伴，烂然还自奇绝。
况有凫＿朋来，拚金钱都罄，晚酣留客。应笑陶潜孤负了，多少傲霜余色。鲸饮方豪，龙吟未已，更著雕胡设。清欢无限，醉归犹记前说。
念奴娇（次刘周翰韵）
作者：姚述尧
朝代：宋
体裁：词

山城秋早，听画角吟风，晓来声咽。梦断华胥人乍起，冷浸一天霜月。灏气参横，尘埃洗尽，玉管濡冰雪。兴来吟咏，灵均谁谓今绝。闻道潇洒王孙，对黄花清赏，喜延佳客。一坐簪缨谭笑处，全胜东篱山色。酒兴云浓，诗肠雷隐，饮罢须臾设。醉归凝伫，此怀还与谁说。
念奴娇（重九前二日登西塔观县治，用前韵）
作者：姚述尧
朝代：宋

江山清绝，正箫台花县，霜秋时候。寻胜登高环望处，碧瓦参差铺绣。五岫藏云，两溪吞月，古市渔盐凑。青帘斜扬，家家香泛丹溜。
况是东鲁风流，看儒冠济济，垂天赋就。时科举后邑中预荐者四人。陶令从容官事了，把菊高吟闲昼。草鞠圜扉，香凝燕寝，豪饮挥金斗。公庭无事，珍祥休问驯兽。鲁恭驯雉也。
朝中措·满城风雨近重阳
作者：姚述尧
朝代：宋
体裁：词

满城风雨近重阳。小院更凄凉。遥想东篱山色，今年花为谁黄。何妨载酒，登高落帽，物外徜徉。都把渊明诗思，消磨□□□□。
水调歌头
作者：姚述尧
朝代：宋
体裁：词

上苑暮春好，烟雨正溟濛。
桃蹊冷落无语，嫩绿翳残红。
好是翠幈乍展，喜见玉英初坼，裁翦费春工。
绰约更娇软，轻扬万条风。
散清馥，翻素艳，照晴空。
佳人羞妒，兢把粉质斗芳容。
无限恼人风味，别有留春情韵，都付酒杯中。
极目凭阑久，月影在墙东。
水调歌头 其一 中秋
作者：姚述尧
朝代：宋
体裁：词

碧落暮云卷，玉宇静无尘。宝阶露滴仙掌，秋气正平分。冷浸银河清澈，光射珠躔明灭，素女拥冰轮。今夕桂华满，疑是别乾坤。对清影，凌灏气，沃芳尊。凭高凝望，万里城阙尽铺银。偏照长门离恨，更揽西园诗思，何处不关情。此景年年好，莫惜醉归频。
水调歌头 其三 酴醾
作者：姚述尧
朝代：宋
体裁：词

上苑暮春好，烟雨正溟濛。桃蹊冷落无语，嫩绿翳残红。好是翠屏乍展，喜见玉英初坼，裁剪费春工。绰约更娇软，轻扬万条风。散清馥，翻素艳，照晴空。佳人羞妒，竞把粉质斗芳容。无限恼人风味，别有留春情韵，都付酒杯中。极目凭阑久，月影在墙东。
水调歌头 其四 秩满告归，曾使君饯别，席间奉呈
作者：姚述尧
朝代：宋
体裁：词

泽国正秋杪，微雨洒江滨。凭高一望，万里多稼总如云。芳野壤歌鼎沸，古市欢声辐凑，尽是泰平人。铃阁尽无事，桃李满公门。恨瓜戍，趣征驭，惜芳辰。高情耿耿，重别中夜沃清尊。不为兰亭感慨，莫作楚狂醉倒，谭笑自生春。明日送行处，忍顾翠眉颦。
水调歌头·上苑暮春好
作者：姚述尧
朝代：宋

上苑暮春好，烟雨正溟蒙。
桃蹊冷落无语，嫩绿翳残红。
好是翠幈乍展，喜见玉英初坼，裁翦费春工。
绰约更娇软，轻扬万条风。
散清馥，翻素艳，照晴空。
佳人羞妒，兢把粉质斗芳容。
无限恼人风味，别有留春情韵，都付酒杯中。
极目凭阑久，月影在墙东。
水调歌头·泽国正秋杪
作者：姚述尧
朝代：宋
体裁：词

泽国正秋杪，微雨洒江滨。
凭高一望，万里多稼总如云。
芳野壤歌鼎沸，古市欢声辐凑，尽是泰平人。
铃阁尽无事，桃李满公门。
恨瓜戍，趣征驭，惜芳辰。
高情耿耿，重别中夜沃清尊。
不为阑亭感慨，莫作楚狂醉倒，谭笑自生春。
明日送行处，忍顾翠眉颦。
水调歌头·碧落暮云卷
作者：姚述尧
朝代：宋

碧落暮云卷，玉宇静无尘。
宝阶露滴仙掌，秋气正平分。
冷浸银河清澈，光射珠躔明灭，素女拥冰轮。
今夕桂华满，疑是别干坤。
对清影，凌灏气，沃芳尊。
凭高凝望，万里城阙尽铺银。
偏照长门离恨，更揽西园诗思，何处不关情。
此景年年好，莫惜醉归频。
水调歌头（七夕）
作者：姚述尧
朝代：宋
体裁：词

三五半圆夜，二七素秋天。银河耿耿，中渡绛节会星軿。宝鹊喜传佳信，丹凤欢迎仙仗，瑞彩映珠躔。此意天长久，不比在人间。多情客，捧香饵，洁宾筵。殷勤拜舞，乞寿乞富乞团圆。宜与人人愿足，更看家家欢洽，喜气满江山。今夕莫辞醉，后会是来年。
水调歌头（酴醿）
作者：姚述尧
朝代：宋

上苑暮春好，烟雨正溟＿。桃蹊冷落无语，嫩绿翳残红。好是翠帡乍展，喜见玉英初坼，裁翦费春工。绰约更娇软，轻扬万条风。
散清馥，翻素艳，照晴空。佳人羞妒，竞把粉质斗芳容。无限恼人风味，别有留春情韵，||极目凭阑久，月影在墙东。
洞仙歌·七夕
作者：姚述尧
朝代：宋
体裁：词

金风玉露，正清秋初霁。天上星郎夜游戏。喜鹊儿、向织女报佳期，停机杼，草草便谐欢会。情深悄无寤，云雨须臾，刚被鸡人早惊起。念岁岁年年，今夕之前，雨下里、千山万水。到今夕、相逢又葱葱，愿地久天长，永无抛弃。
洞仙歌·金风玉露
作者：姚述尧
朝代：宋
体裁：词

金风玉露，正清秋初霁。
天上星郎夜游戏。
喜鹊儿、向织女报佳期，停机杼，草草便谐欢会。
情深悄无寤，云雨须臾，刚被鸡人早惊起。
念岁岁年年，今夕之前，两下里、千山万水。
到今夕、相逢又葱葱，愿地久天长，永无抛弃。
洞仙歌（七夕）
作者：姚述尧
朝代：宋

金风玉露，正清秋初霁。天上星郎夜游戏。喜鹊儿、向织女报佳期，停机杼，草草便谐欢会。
情深悄无寤，云雨须臾，刚被鸡人早惊起。念岁岁年年，今夕之前，两下里、千山万水。到今夕、相逢又匆匆，愿地久天长，永无抛弃。
浣溪沙·与客相从谒谢公
作者：姚述尧
朝代：宋
体裁：词

与客相从谒谢公。芝田绛节拥仙翁。数枝桃杏斗香红。醉眼斜拖春水绿，黛眉低拂远山浓。此情都在酒杯中。
浣溪沙·两到蟾宫折桂枝
作者：姚述尧
朝代：宋
体裁：词

两到蟾宫折桂枝。经文纬武拟康时。箫台仙隐漫游嬉。气宇棱棱吞梦泽，笑谈落落催珠玑。何妨相对沃金卮。
浣溪沙·乳酒初颁菊正黄
作者：姚述尧
朝代：宋
体裁：词

乳酒初颁菊正黄。去年高宴近清光。朝回犹带御炉香。暂向花封陪客醉，已闻芝检促归装。昌黎宁许到潮阳。
浣溪沙（呈潮阳使君宋台簿敦书）
作者：姚述尧
朝代：宋

乳酒初颁菊正黄||。去年高宴近清光。朝回犹带御炉香。
暂向花封陪客醉，已闻芝检促归装。昌黎宁许到潮阳。
浣溪沙（渔父词）
作者：姚述尧
朝代：宋
体裁：词

短棹翩翩绿一莎。碧潭深处几风波。晚来风定却高歌。千尺丝纶随卷放，数声玉笛足清和。蝇头名利奈伊何。
满庭芳（赐坐再赋）
作者：姚述尧
朝代：宋
体裁：词

酒泛恩波，香凝瑞彩，笙歌鼎沸华堂。簪缨济济，拜手祝君王。好是重华盛世，康衢里、争颂陶唐。古今少，圣明相继，交劝万年觞。升平，无外事，穷天极地，俱沐恩光。更宫花齐戴，锦绣成行。愿捧蟠桃为寿，对瑶宴、一曲山香。尧天近，葵倾心切，相约共梯航。
点绛唇·玉叶金英
作者：姚述尧
朝代：宋
体裁：词

玉叶金英，倩谁移下蟾宫树。香风飘度。满院飞黄雨。独倚寒林，搜尽高人句。关情处。素娥无语。的皪枝头露。
点绛唇·金碧交辉
作者：姚述尧
朝代：宋
体裁：词

金碧交辉，江陵千树天然富。
寒林争秀。
独向霜风后。
写入冰纨，两两情何厚。
同携久。
凉生清画。
香满佳人手。
点绛唇（兰花）
作者：姚述尧
朝代：宋
体裁：词

潇洒寒林，玉丛遥映松篁底。凤簪斜倚。笑傲东风里。一种幽芳，自有先春意。香风细。国人争媚。不数桃和李。
点绛唇（双柑扇）
作者：姚述尧
朝代：宋
体裁：词

金碧交辉，江陵千树天然富。寒林争秀。独向霜风后。写入冰纨，两两情何厚。同携久。凉生清昼。香满佳人手。
瑞鹧鸪
作者：姚述尧
朝代：宋

半，桃杏皆飘零，惟此花独芳，尤不可孤。因索再赋
司花著意惜春光。桃杏飘零此独芳。一抹霞红匀醉脸，恼人情处不须香。
王孙好客成巢饮，故翦繁枝簇画堂。后夜更将银烛照，美人敛衽怯残妆。||
瑞鹧鸪
作者：姚述尧
朝代：宋
体裁：词

司花著意惜春光。桃杏飘零此独芳。一抹霞红匀醉脸，恼人情处不须香。王孙好客成巢饮，故剪繁枝簇画堂。后夜更将银烛照，美人敛衽怯残妆。
瑞鹧鸪
作者：姚述尧
朝代：宋
体裁：词

司花著意惜春光。
桃杏飘零此独芳。
一抹霞红匀醉脸，恼人情处不须香。
王孙好客成巢饮，故翦繁枝簇画堂。
后夜更将银烛照，美人敛衽怯残妆。
瑞鹧鸪·司花着意惜春光
作者：姚述尧
朝代：宋

司花着意惜春光。
桃杏飘零此独芳。
一抹霞红匀醉脸，恼人情处不须香。
王孙好客成巢饮，故翦繁枝簇画堂。
后夜更将银烛照，美人敛衽怯残妆。
行香子 其三 月夜独坐赏岩桂
作者：姚述尧
朝代：宋
体裁：词

夜桂飘香，西风淅淅寒窗悄。素娥相照。倍觉秋光好。花本无情，刚被诗情恼。知音少。为花歌笑。醉向花前倒。
行香子·天赋仙姿
作者：姚述尧
朝代：宋
体裁：词

天赋仙姿。玉骨冰肌。向炎威、独逞芳菲。轻盈雅淡，初出香闺。是水宫仙，月宫子，汉宫妃。
清夸檐卜，韵胜酴醿。笑江梅、雪里开迟。香风轻度，翠叶柔枝。与玉郎摘，美人戴，总相宜。
行香子·抹利花
作者：姚述尧
朝代：宋
体裁：词

天赋仙姿。玉骨冰肌。向炎威、独逞芳菲。轻盈雅淡，初出香闺。是水宫仙，月宫子，汉宫妃。清夸檐卜，韵胜酴醾。笑江梅、雪里开迟。香风轻度，翠叶柔枝。与玉郎摘，美人戴，总相宜。
西江月·嫩绿烟笼碎玉
作者：姚述尧
朝代：宋
体裁：词

嫩绿烟笼碎玉，繁红日护香绡。故人去后恨迢迢。独倚危楼情悄。脉脉望穷云杪，看看月上花梢。嫩添金鸭任烟消。杜宇一声春晓。
西江月·红叶漫随风舞
作者：姚述尧
朝代：宋
体裁：词

红叶漫随风舞，黄花不畏霜凋。诗人把酒竞招招。更欲移尊籍草。醉里谪仙兴逸，夜深归骑声呶。孟公投辖未相饶。不放秋光便老。
西江月（次蔡仲明韵）
作者：姚述尧
朝代：宋

红叶漫随风舞，黄花不畏霜凋。诗人把酒竞招招。更欲移尊藉草。
醉里谪仙兴逸，夜深归骑声呶。孟公投辖未相饶。不放秋光便老。
赋青田
作者：姚述尧
朝代：宋

水绕山围景物赊，楼台相望酒旗斜。
暮云低锁门前柳，晓日轻笼陌上花。
簇簇鱼盐喧贾市，声声弦诵半儒家。
我来亦为邦人庆，写入新诗一笑夸。
赋青田
作者：姚述尧
朝代：宋

水绕山围景物赊，楼台相望酒旗斜。暮云低锁门前柳，晓日轻笼陌上花。簇簇鱼盐喧贾市，声声弦诵半儒家。我来亦为邦人庆，写入新诗一笑誇。
醉落魄（前题）
作者：姚述尧
朝代：宋
体裁：词

春回海角。望中佳气连云幕。晓来隐隐闻天乐。玉女金童，来奉瑶池约。东风已破蟠桃萼。霞觞荐寿更酬酢。香山舞罢宫花落。步辇安舆，岁岁同行乐。
阮郎归·江村昨夜一枝梅
作者：姚述尧
朝代：宋
体裁：词

江村昨夜一枝梅。先传春信回。非烟非雾下瑶台。香风拂面来。云幕卷，日华开。祥光映上台。安舆从此步天街。君王赐寿杯。
阮郎归（前题）
作者：姚述尧
朝代：宋

江村昨夜一枝梅。先传春信回。非烟非雾下瑶台。香风拂面来。
云幕卷，日华开。祥光映上台。安舆从此步天待。君王赐寿杯。
青玉案·三年枕上吴中路
作者：姚述尧
朝代：宋
体裁：词

三年枕上吴中路。
遣黄耳、随君去。
君到松江呼小渡。
莫惊鸥鹭，四桥尽是，老子经行处。
辋川图上看春暮。
长记高人右丞句。
作个归期天已许。
春衫犹是，小蛮针线，曾湿西湖雨。
鹧鸪天 其四 县有花名日日红，高仲坚席间作
作者：姚述尧
朝代：宋
体裁：词

凤阙朝回晓色分。彩霞轻拂绛衣新。炎乌影里年年好，碧玉枝头日日春。携翠斝，对芳尊。东君著意属诗人。夜深莫放西风入，频遣司花护锦裀。
鹧鸪天·几阵萧萧弄雨风
作者：姚述尧
朝代：宋
体裁：词

几阵萧萧弄雨风。片云微破月朦胧。田家侧耳听鸣鹳，寰海倾心想卧龙。尧日近，舜云浓。圣仁天覆忍民穷。会看膏泽随车下，祗恐诗人句未工。
鹧鸪天·凤阙朝回晓色分
作者：姚述尧
朝代：宋

凤阙朝回晓色分。
彩霞轻拂绛衣新。
炎乌影里年年好，碧玉枝头日日春。
携翠斝，对芳尊。
东君着意属诗人。
夜深莫放西风入，频遣司花护锦裀。
鹧鸪天·昨夜东风到海涯
作者：姚述尧
朝代：宋
体裁：词

昨夜东风到海涯。繁红簇簇吐胭脂。恍疑仙子朝天罢，醉面匀霞韵更宜。欢未足，困相依。羞将兰麝污天姿。少陵可是风情薄，却为无香不作诗。
鹧鸪天·玉宇无尘露气清
作者：姚述尧
朝代：宋
体裁：词

玉宇无尘露气清。凭高极目万山横。霜前白雁初传信，篱下黄花独有情。乌帽侧，紫萸馨。尊前醉舞拥飞琼。明年此会知何处，不是鄱江是帝城。
鹧鸪天（县有花名日日红，高仲坚席间作）
作者：姚述尧
朝代：宋

凤阙朝回晓色分。彩霞轻拂绛衣新。炎乌影里年年好，碧玉枝头日日春。
携翠斝，对芳尊。东君著意属诗人。夜深莫放西风入，频遣司花护锦茵。
鹧鸪天（渴雨）
作者：姚述尧
朝代：宋

几阵萧萧弄雨风。片云微破月朦胧。田家侧耳听鸣鹳，寰海倾心想卧龙。
尧日近，舜云浓。圣仁天覆忍民穷。会看膏泽随车下，只恐诗人句未工。
鹧鸪天（王清叔具草酌赏海棠为作二绝句，清叔击节，概括以鹧鸪天歌之）
作者：姚述尧
朝代：宋

昨夜东风到海涯。繁红簇簇吐胭脂。恍疑仙子朝天罢，醉面匀霞韵更宜。||
欢未足，困相依。羞将兰麝污天姿。少陵可是风情薄，却为无香不作诗。
冷泉亭
作者：姚鉉
朝代：宋

水石一欄桿，僧歸四山靜。
携琴譜澗泉，月浸夜深冷。
句
作者：姚鉉
朝代：宋

疏鐘天竺曉，一鴈海門秋。
曹娥廟碑
作者：姚鉉
朝代：宋

簫鼓聲中浪渺瀰，古楓陰砌蘚封碑。
行人到此自恭肅，不似巫山雲雨祠。
翻經臺
作者：姚鉉
朝代：宋

康樂悟玄機，寂寥此棲息。
經翻貝葉文，臺近蓮華石。
賞花釣魚侍宴應制
作者：姚鉉
朝代：宋

上苑烟花迥不同，漢皇何必幸回中。
花枝冷濺昭陽雨，釣線斜牽太液風。
綺萼惹衣朱檻近，錦鱗隨手玉波空。
小臣侍宴驚凡目，知是蓬萊第幾宮。
過松江
作者：姚鉉
朝代：宋

句吳奇勝絕無儔，更見松江八月秋。
震澤波光連別派，洞庭山影落中流。
汀蘆擁雪藏魚市，岸橘風香趁客舟。
清興不窮聊一望，烟空雲霽倚層樓。
句
作者：姚鍄
朝代：宋

花枝冷溅昭阳雨，钓綫斜牵太液风。
句
作者：姚鍄
朝代：宋

花枝冷濺昭陽雨，釣綫斜牽太液風。
出山
作者：姚鏞
朝代：宋

雲陰漠漠雨瀟瀟，坐兀歸輿野興遥。
石磵水流苔路滑，竹籬秋去菊花焦。
誰將束縕求山火，自立寒谿問板橋。
官事奔奔何日了，倚松臨水羨漁樵。
出遊
作者：姚鏞
朝代：宋

春來日日風兼雨，今日晴明試杖藜。
閉戶不知花信過，野桃開了到棠梨。
別毛滄洲
作者：姚鏞
朝代：宋

風雨三更夢，江湖萬里心。
青燈正愁絕，可惜不能琴。
北高峰
作者：姚鏞
朝代：宋

閒處春光淡，逢僧共採蒿。
曲盤山磴險，直上塔峰高。
風露侵衣冷，江湖送眼豪。
近年無隠者，空負數株桃。
午興
作者：姚鏞
朝代：宋

心閑日日理黄庭，四體和柔勝藥靈。
獨步小軒無一事，老槐陰裏鶴梳翎。
句·其一
作者：姚鏞
朝代：宋

癡雲蔽嶽行人遠，淫雨摧花白髮生。
句·其二
作者：姚鏞
朝代：宋

萬里尋遷客，三年見此人。
壽樞使
作者：姚鏞
朝代：宋

崧岳重生再及申，望餘兩日正青春。
熊羆五十年前夢，龜鶴三千歲後身。
故地寂無南牧馬，桂枝新有北歸人。
黄封賜酒堪爲壽，願頌莊周上古椿。
夜發漁浦
作者：姚鏞
朝代：宋

爲親從薄宦，不復計脩程。
斷浦迎潮別，孤帆带月行。
秋來江柳變，夜久水煙生。
前路猶淹泊，凄其賦遠征。
宿護國寺觀晦翁先生題名·其一
作者：姚鏞
朝代：宋

滿樹椶花滿逕松，解鞍纔是暝樓鍾。
上方月白山雲靜，看見東南一兩峰。
宿護國寺觀晦翁先生題名·其二
作者：姚鏞
朝代：宋

看了題名看跋文，自憐不及晦翁門。
野僧惜打殘碑賣，時共山猿洗墨痕。
寄劉敏叔
作者：姚鏞
朝代：宋

一生貧樂鬢成絲，前輩風流及見之。
道外無營偏愛畫，靜中有趣只吟詩。
雲生茅屋湖山近，秋滿荒園橘柚垂。
見說地幽人罕到，自同妻子種江蘺。
寄徑山敬溪翁
作者：姚鏞
朝代：宋

心遠人間世，燈傳國一禪。
靜中無劇暑，詩外總閑年。
掛錫雲生樹，烹茶月落泉。
幾時歸去得，再約剡溪船。
寄沖晦
作者：姚鏞
朝代：宋

欲答前春信，西飛雁不逢。
應隨丹竈鶴，同看白雲松。
花雨繙經石，山鳴出定鐘。
何時尋舊住，却說武夷峰。
寄范中洲
作者：姚鏞
朝代：宋

高隠就詩名，中洲雅趣成。
几前脩竹浄，屋上落泉鳴。
柘圃春風織，山田野火耕。
滿山薇蕨老，客至足蔬萌。
寄趙東野時以帥檄撫定贛叛·其一
作者：姚鏞
朝代：宋

東野山人有晉風，歸來三徑自栽松。
錦囊句好閑中趣，鉛鼎丹成靜處功。
無事杖藜隨野鶴，有時隠几看晴峰。
長江近日風波惡，莫向深淵下釣筒。
寄趙東野時以帥檄撫定贛叛·其二
作者：姚鏞
朝代：宋

清晨閑上鬰孤臺，鼓咽譙樓角更哀。
病葉滿山難獨掃，狂花一樹爲誰開。
泉枯石井獅空吼，雨暗荒池鳳不來。
欲向江東問仙老，海風吹浪駕舟回。
寓霅川
作者：姚鏞
朝代：宋

王戴溪頭小隠仙，漁翁引上霅溪船。
幾回倦釣思歸去，又爲蘋花住一年。
廬陵贈異孤峰
作者：姚鏞
朝代：宋

幾度雲間望鶴飛，相逢猶喜及秋期。
明朝採藥青原洞，好掬寒泉供祖師。
悼復石壁
作者：姚鏞
朝代：宋

一死雖如蛻，殺身真可哀。
僧危能仗義，詩好更多才。
鶴怨蘭亭月，雲消石壁苔。
舊時同社友，寂寞載書來。
憶孤峰
作者：姚鏞
朝代：宋

浮杯方渡湘江上，又逐孤雲到嶽前。
七十二峰煙雨夜，與誰同話懶殘禪。
懷范正夫
作者：姚鏞
朝代：宋

愁霖滴禾黍，秋暮滯雲莊。
但慮輸井稅，不憂無積倉。
竹雞啼野塹，饑鼠走山房。
不飲論文酒，思君覺夜長。
懷雲泉頤山老
作者：姚鏞
朝代：宋

枯吟世慮輕，求道不求名。
病起春風過，閑居野草生。
游山尋舊屐，煮藥試新鐺。
別久空相憶，疏鍾隔水鳴。
拜先君墓
作者：姚鏞
朝代：宋

次第瞻山看水流，夜臺中閟憶三秋。
新松成行如人長，老鶴無言似我愁。
僧奉晨昏惟茗供，兒悲霜露只蘋羞。
結廬終歲關心事，怊悵鍾聲出暝樓。
放船
作者：姚鏞
朝代：宋

數幅蒲帆破曉煙，一篙春水漲平川。
誰家池館多楊柳，時送飛花到客船。
春夜曲
作者：姚鏞
朝代：宋

金魚鎖合蘭缸小，酒不支愁尋睡早。
梨花欲墮風更寒，燕子不歸春自老。
流蘇護帳香雲結，三十六簧清吹咽。
緘書欲寄湘水深，城烏啼落花西川。
春日書懷
作者：姚鏞
朝代：宋

柔風散原野，百草摇春心。
叢薄曜陽彩，嚶鳴調好音。
節物一以變，萬感集素襟。
玄髮不常居，華景無停陰。
胡爲苦貧賤，征塵翳瑶簪。
萱葉覆堂階，荆花感晴林。
明當理星駕，歸息清溪潯。
春館
作者：姚鏞
朝代：宋

山館四無鄰，東風伴幽寂。
瓶花羞晚紅，庭草衒春碧。
猿攀松樹枝，鶴踏蒼苔色。
麾之不肯去，聽讀麻衣易。
桐廬道中
作者：姚鏞
朝代：宋

兩岸山如簇，中流鎖翠微。
風帆逆水上，江鶴背人飛。
野廟青楓樹，人家白板扉。
嚴陵臺下過，不敢浣塵衣。
法華寺
作者：姚鏞
朝代：宋

入門松逕幽，樹杪見鐘樓。
客至犬迎吠，香消僧出游。
水花迎晚照，風葉引凉秋。
欲作居山計，吾盟在白鷗。
王別駕訪天竺頤曄二師
作者：姚鏞
朝代：宋

寶香熏徹碧蓮臺，別駕尋僧日暮回。
聽雨齋前驚樹長，浴雲池上看花開。
青山久不逢坡老，玄鶴親曾識辨才。
二老風流如昨日，百年詩石未蒼苔。
秋風
作者：姚鏞
朝代：宋

顥氣薄衣襟，疎聲集暝林。
雁驚烟塞夢，鱸入故鄉心。
靜落階前葉，清傳月下砧。
更憐茅屋破，愁絕少陵吟。
羅憲北林預脩禊事
作者：姚鏞
朝代：宋

玉節先期泛禊川，携壺與客上樓船。
江亭野寺山山好，梅子櫻桃樹樹圓。
看竹靜行松下道，瀹茶寒汲石根泉。
清遊盡日惟觴詠，不學蘭亭悅管絃。
自青原回訪敏叔幾不相遇
作者：姚鏞
朝代：宋

曉汲三泉洗硯回，要看奇石立蒼苔。
騎馿應爲尋詩出，放鶴還知有客來。
一井清寒宜茗飲，千林黄落獨梅開。
他時老圃如能學，只乞山中橘本栽。
見袁蒙齋
作者：姚鏞
朝代：宋

書說曾傳到剡中，不圖今見古人風。
間生伊洛二三子，安得龔黄十數公。
仁性未嘗離日用，道心元自與人同。
絜齋衣鉢慈湖學，願發精微一啟蒙。
見趙章泉
作者：姚鏞
朝代：宋

秉芳獨向章泉老，四海兒童以字傳。
特詔難更高士服，好詩多入賈人船。
行窩冷落熙寧後，放鶴風流景祐前。
一代典刑能幾見，願從几杖閲耆年。
訪中洲
作者：姚鏞
朝代：宋

踏雨來敲柳下門，荷香清透紫綃裙。
相逢未暇論奇字，先向水邊看白雲。
賃宅
作者：姚鏞
朝代：宋

及春遊帝里，賃宅似吾家。
雨霤生新草，風牀受落花。
病多添老懶，慮澹遠紛華。
時與幽人遇，燒香煮茗芽。
贈孤峰
作者：姚鏞
朝代：宋

拄杖尋幽古寺中，雲容淡淡雨濛濛。
歸來一笑春多事，野杏山桃各自紅。
贈相者
作者：姚鏞
朝代：宋

眼白骨多屯，還能閲世人。
空靈三寸舌，不療一生貧。
歲晚離騷國，天涯放逐臣。
相過話人物，京洛尚風塵。
送上超古還徑山
作者：姚鏞
朝代：宋

相見忽秋初，言詩足起予。
身雖披壞衲，手未釋群書。
雙徑雲多潤，諸山木易疏。
此心超萬古，禪誦特其餘。
送僧
作者：姚鏞
朝代：宋

去結茅堂霅水邊，曉行持鉢落花天。
得錢未用栽松本，先買溪南舊石田。
送僧孤峰
作者：姚鏞
朝代：宋

分得西林雲滿巢，瓣香端爲遠公燒。
阿兄不解陶潛飲，只倚山中水一瓢。
送曄沖晦歸天竺
作者：姚鏞
朝代：宋

西湖山下多奇石，師去今遊乳竇峰。
遥想石臺登講罷，野猿歸洞鶴歸松。
送贛士謁前贛侯楊東山
作者：姚鏞
朝代：宋

凝香句滿空同石，靜向東山卧白雲。
夫子自能明易學，衆人誰解識玄文。
空江短棹浮詩卷，別岸飛花撲練裙。
到得带園春已過，煮茶應共竹間分。
野廟
作者：姚鏞
朝代：宋

未知何王廟，歲月日已非。
熏爐松柏煤，畫壁苔蘚衣。
門空牧豎戯，樹老山魈依。
田家社酒香，紙窖生光輝。
雜詩
作者：姚鏞
朝代：宋

北風日以勁，古道無人行。
陽坡樹已黄，陰崖草猶青。
四時相代謝，誰爲此枯榮。
攬衣坐幽磴，下有流泉聲。
聽之不成調，挹之有餘清。
悠悠京洛塵，污人頭上纓。
離衡
作者：姚鏞
朝代：宋

天恩下釋湘纍客，心事悠悠月滿船。
種藥已收思病日，著書不就負殘年。
雜花怪石分人去，老竹荒亭入畫傳。
歸夢鑑湖三百里，白鷗相候亦欣然。
頭陀菴
作者：姚鏞
朝代：宋

衣緇髮可梳，雲外卓菴居。
佛換新花供，幡拈古偈書。
刪松容徑竹，種茗間園蔬。
爲應諸方供，山房盡日虛。
題孤峰房
作者：姚鏞
朝代：宋

雲木陰森天氣清，杜鵑啼了又啼鶑。
幽人午枕不成夢，憶得故山春樹生。
題東山贈何青霞詩後
作者：姚鏞
朝代：宋

青霞道士來相見，手閲東山詩一卷。
句裏明知山水心，筆端照見煙霞面。
昨宵夢上寥陽殿，仙官敕作青霞傳。
傳成不及卷中詩，罰讀靈歌三百遍。
題畫壁
作者：姚鏞
朝代：宋

兩山灌木带晴鴉，泯泯春流漾浦沙。
隔岸小舟呼不應，碧桃花外是誰家。
題衡岳
作者：姚鏞
朝代：宋

萬山環拱祝融尊，紫蓋前趨若駿奔。
火德中天扶日月，炎方一柱鎮乾坤。
久無執贄來侯牧，空有穹碑立廟門。
北望中原青一髮，淒其四岳正塵昏。
龜松泉
作者：姚鏞
朝代：宋

未讓葛洪丹井靈，石根流水更清泠。
多年不見仙桃出，化作老松生茯苓。
冷泉亭
作者：姚铉
朝代：宋

水石一栏杆，僧归四山静。携琴谱涧泉，月浸夜深冷。
冷泉亭
作者：姚铉
朝代：宋

水石一栏桿，僧归四山静。
携琴谱涧泉，月浸夜深冷。
句
作者：姚铉
朝代：宋

疏钟天竺晓，一雁海门秋。
句
作者：姚铉
朝代：宋

疏钟天竺晓，一鴈海门秋。
曹娥庙碑
作者：姚铉
朝代：宋
体裁：七言绝句

箫鼓声中浪渺瀰，古枫阴砌藓封碑。行人到此自恭肃，不似巫山云雨祠。
翻经台
作者：姚铉
朝代：宋
体裁：五言绝句

康乐悟玄机，寂寥此栖息。经翻贝叶文，台近莲华石。
赏花钓鱼侍宴应制
作者：姚铉
朝代：宋
体裁：七言律诗

上苑烟花迥不同，汉皇何必幸回中。花枝冷溅昭阳雨，钓线斜牵太液风。绮萼惹衣朱槛近，锦鳞随手玉波空。小臣侍宴惊凡目，知是蓬莱第几宫。
过松江
作者：姚铉
朝代：宋
体裁：七言律诗

句吴奇胜绝无俦，更见松江八月秋。震泽波光连别派，洞庭山影落中流。汀芦拥雪藏鱼市，岸橘风香趁客舟。清兴不穷聊一望，烟空云霁倚层楼。
出山
作者：姚镛
朝代：宋

云阴漠漠雨潇潇，坐兀归舆野兴遥。石涧水流苔路滑，竹篱秋去菊花焦。谁将束缊求山火，自立寒溪问板桥。官事奔奔何日了，倚松临水羡渔樵。
出山
作者：姚镛
朝代：宋

云阴漠漠雨潇潇，坐兀归舆野兴遥。
石磵水流苔路滑，竹篱秋去菊花焦。
谁将束缊求山火，自立寒溪问板桥。
官事奔奔何日了，倚松临水羡渔樵。
出游
作者：姚镛
朝代：宋
体裁：七言绝句

春来日日风兼雨，今日晴明试杖藜。闭户不知花信过，野桃开了到棠梨。
别毛沧洲
作者：姚镛
朝代：宋
体裁：五言绝句

风雨三更梦，江湖万里心。青灯正愁绝，可惜不能琴。
北高峰
作者：姚镛
朝代：宋

閒处春光淡，逢僧共采蒿。曲盘山磴险，直上塔峰高。风露侵衣冷，江湖送眼豪。近年无隐者，空负数株桃。
北高峰
作者：姚镛
朝代：宋

閒处春光淡，逢僧共采蒿。
曲盘山磴险，直上塔峰高。
风露侵衣冷，江湖送眼豪。
近年无隠者，空负数株桃。
午兴
作者：姚镛
朝代：宋

心闲日日理黄庭，四体和柔胜药灵。
独步小轩无一事，老槐阴裏鹤梳翎。
午兴
作者：姚镛
朝代：宋

心闲日日理黄庭，四体和柔胜药灵。独步小轩无一事，老槐阴里鹤梳翎。
句
作者：姚镛
朝代：宋

痴云蔽岳行人远，淫雨摧花白发生。万里寻迁客，三年见此人。
句·其一
作者：姚镛
朝代：宋

痴云蔽岳行人远，淫雨摧花白发生。
句·其一
作者：姚镛
朝代：宋

痴云蔽岳行人远，淫雨摧花白髮生。
句·其二
作者：姚镛
朝代：宋

万里寻迁客，三年见此人。
夜发渔浦
作者：姚镛
朝代：宋

为亲从薄宦，不复计脩程。断浦迎潮别，孤帆带月行。秋来江柳变，夜久水烟生。前路犹淹泊，凄其赋远征。
夜发渔浦
作者：姚镛
朝代：宋

为亲从薄宦，不復计修程。
断浦迎潮别，孤帆带月行。
秋来江柳变，夜久水烟生。
前路犹淹泊，凄其赋远征。
头陀庵
作者：姚镛
朝代：宋

衣缁发可梳，云外卓庵居。佛换新花供，幡拈古偈书。删松容径竹，种茗间园蔬。为应诸方供，山房尽日虚。
头陀庵
作者：姚镛
朝代：宋

衣缁髮可梳，云外卓庵居。
佛换新花供，幡拈古偈书。
删松容径竹，种茗间园蔬。
为应诸方供，山房尽日虚。
宿护国寺观晦翁先生题名
作者：姚镛
朝代：宋

满树棕花满径松，解鞍才是暝楼钟。上方月白山云静，看见东南一两峰。看了题名看跋文，自怜不及晦翁门。野僧惜打残碑卖，时共山猿洗墨痕。
宿护国寺观晦翁先生题名·其一
作者：姚镛
朝代：宋

满树棕花满径松，解鞍才是暝楼钟。上方月白山云静，看见东南一两峰。
宿护国寺观晦翁先生题名·其一
作者：姚镛
朝代：宋

满树椶花满径松，解鞍纔是暝楼钟。
上方月白山云静，看见东南一两峰。
宿护国寺观晦翁先生题名·其二
作者：姚镛
朝代：宋
体裁：七言绝句

看了题名看跋文，自怜不及晦翁门。野僧惜打残碑卖，时共山猿洗墨痕。
寄冲晦
作者：姚镛
朝代：宋

欲答前春信，西飞雁不逢。应随丹灶鹤，同看白云松。花雨翻经石，山鸣出定钟。何时寻旧住，却说武夷峰。
寄冲晦
作者：姚镛
朝代：宋

欲答前春信，西飞雁不逢。
应随丹竈鹤，同看白云松。
花雨翻经石，山鸣出定钟。
何时寻旧住，却说武夷峰。
寄刘敏叔
作者：姚镛
朝代：宋
体裁：七言律诗

一生贫乐鬓成丝，前辈风流及见之。道外无营偏爱画，静中有趣只吟诗。云生茅屋湖山近，秋满荒园橘柚垂。见说地幽人罕到，自同妻子种江蓠。
寄径山敬溪翁
作者：姚镛
朝代：宋
体裁：五言律诗

心远人间世，灯传国一禅。静中无剧暑，诗外总闲年。挂锡云生树，烹茶月落泉。几时归去得，再约剡溪船。
寄范中洲
作者：姚镛
朝代：宋

高隐就诗名，中洲雅趣成。几前脩竹净，屋上落泉鸣。柘圃春风织，山田野火耕。满山薇蕨老，客至足蔬萌。
寄范中洲
作者：姚镛
朝代：宋

高隠就诗名，中洲雅趣成。
几前修竹浄，屋上落泉鸣。
柘圃春风织，山田野火耕。
满山薇蕨老，客至足蔬萌。
寄赵东野时以帅檄抚定赣叛
作者：姚镛
朝代：宋

东野山人有晋风，归来三径自栽松。锦囊句好闲中趣，铅鼎丹成静处功。无事杖藜随野鹤，有时隐几看晴峰。长江近日风波恶，莫向深渊下钓筒。清晨闲上郁孤台，鼓咽谯楼角更哀。病叶满山难独扫，狂花一树为谁开。泉枯石井狮空吼，雨暗荒池凤不来。欲向江东问仙老，海风吹浪驾舟回。
寄赵东野时以帅檄抚定赣叛·其一
作者：姚镛
朝代：宋

东野山人有晋风，归来三径自栽松。锦囊句好闲中趣，铅鼎丹成静处功。无事杖藜随野鹤，有时隐几看晴峰。长江近日风波恶，莫向深渊下钓筒。
寄赵东野时以帅檄抚定赣叛·其一
作者：姚镛
朝代：宋

东野山人有晋风，归来三径自栽松。
锦囊句好闲中趣，铅鼎丹成静处功。
无事杖藜随野鹤，有时隠几看晴峰。
长江近日风波恶，莫向深渊下钓筒。
寄赵东野时以帅檄抚定赣叛·其二
作者：姚镛
朝代：宋

清晨闲上郁孤台，鼓咽谯楼角更哀。病叶满山难独扫，狂花一树为谁开。泉枯石井狮空吼，雨暗荒池凤不来。欲向江东问仙老，海风吹浪驾舟回。
寄赵东野时以帅檄抚定赣叛·其二
作者：姚镛
朝代：宋

清晨闲上鬰孤台，鼓咽谯楼角更哀。
病叶满山难独扫，狂花一树为谁开。
泉枯石井狮空吼，雨暗荒池凤不来。
欲向江东问仙老，海风吹浪驾舟回。
寓霅川
作者：姚镛
朝代：宋

王戴溪头小隐仙，渔翁引上霅溪船。几回倦钓思归去，又为蘋花住一年。
寓霅川
作者：姚镛
朝代：宋

王戴溪头小隠仙，渔翁引上霅溪船。
几回倦钓思归去，又为苹花住一年。
寿枢使
作者：姚镛
朝代：宋

崧岳重生再及申，望余两日正青春。
熊罴五十年前梦，龟鹤三千岁后身。
故地寂无南牧马，桂枝新有北归人。
黄封赐酒堪为寿，愿颂庄周上古椿。
寿枢使
作者：姚镛
朝代：宋

崧岳重生再及申，望馀两日正青春。熊罴五十年前梦，龟鹤三千岁后身。故地寂无南牧马，桂枝新有北归人。黄封赐酒堪为寿，愿颂庄周上古椿。
庐陵赠异孤峰
作者：姚镛
朝代：宋
体裁：七言绝句

几度云间望鹤飞，相逢犹喜及秋期。明朝采药青原洞，好掬寒泉供祖师。
忆孤峰
作者：姚镛
朝代：宋
体裁：七言绝句

浮杯方渡湘江上，又逐孤云到岳前。七十二峰烟雨夜，与谁同话懒残禅。
怀云泉颐山老
作者：姚镛
朝代：宋
体裁：五言律诗

枯吟世虑轻，求道不求名。病起春风过，闲居野草生。游山寻旧屐，煮药试新铛。别久空相忆，疏钟隔水鸣。
怀范正夫
作者：姚镛
朝代：宋
体裁：五言律诗

愁霖滴禾黍，秋暮滞云庄。但虑输井税，不忧无积仓。竹鸡啼野堑，饥鼠走山房。不饮论文酒，思君觉夜长。
悼復石壁
作者：姚镛
朝代：宋
体裁：五言律诗

一死虽如蜕，杀身真可哀。僧危能仗义，诗好更多才。鹤怨兰亭月，云消石壁苔。旧时同社友，寂寞载书来。
拜先君墓
作者：姚镛
朝代：宋

次第瞻山看水流，夜台中閟忆三秋。
新松成行如人长，老鹤无言似我愁。
僧奉晨昏惟茗供，儿悲霜露只苹羞。
结庐终岁关心事，怊怅钟声出暝楼。
拜先君墓
作者：姚镛
朝代：宋

次第瞻山看水流，夜台中閟忆三秋。新松成行如人长，老鹤无言似我愁。僧奉晨昏惟茗供，儿悲霜露只蘋羞。结庐终岁关心事，怊怅钟声出暝楼。
放船
作者：姚镛
朝代：宋
体裁：七言绝句

数幅蒲帆破晓烟，一篙春水涨平川。谁家池馆多杨柳，时送飞花到客船。
春夜曲
作者：姚镛
朝代：宋
体裁：古风

金鱼锁合兰缸小，酒不支愁寻睡早。梨花欲堕风更寒，燕子不归春自老。流苏护帐香云结，三十六簧清吹咽。缄书欲寄湘水深，城乌啼落花西川。
春日书怀
作者：姚镛
朝代：宋

柔风散原野，百草摇春心。丛薄曜阳彩，嘤鸣调好音。节物一以变，万感集素襟。玄发不常居，华景无停阴。胡为苦贫贱，征尘翳瑶簪。萱叶覆堂阶，荆花感晴林。明当理星驾，归息清溪浔。
春日书怀
作者：姚镛
朝代：宋

柔风散原野，百草摇春心。
丛薄曜阳彩，嘤鸣调好音。
节物一以变，万感集素襟。
玄髮不常居，华景无停阴。
胡为苦贫贱，征尘翳瑶簪。
萱叶覆堂阶，荆花感晴林。
明当理星驾，归息清溪浔。
春馆
作者：姚镛
朝代：宋
体裁：古风

山馆四无邻，东风伴幽寂。瓶花羞晚红，庭草衒春碧。猿攀松树枝，鹤踏苍苔色。麾之不肯去，听读麻衣易。
杂诗
作者：姚镛
朝代：宋

北风日以劲，古道无人行。
阳坡树已黄，阴崖草犹青。
四时相代谢，谁为此枯荣。
揽衣坐幽磴，下有流泉声。
听之不成调，挹之有余清。
悠悠京洛尘，污人头上缨。
杂诗
作者：姚镛
朝代：宋

北风日以劲，古道无人行。阳坡树已黄，阴崖草犹青。四时相代谢，谁为此枯荣。揽衣坐幽磴，下有流泉声。听之不成调，挹之有馀清。悠悠京洛尘，污人头上缨。
桐庐道中
作者：姚镛
朝代：宋
体裁：五言律诗

两岸山如簇，中流锁翠微。风帆逆水上，江鹤背人飞。野庙青枫树，人家白板扉。严陵台下过，不敢浣尘衣。
法华寺
作者：姚镛
朝代：宋
体裁：五言律诗

入门松径幽，树杪见钟楼。客至犬迎吠，香消僧出游。水花迎晚照，风叶引凉秋。欲作居山计，吾盟在白鸥。
王别驾访天竺颐晔二师
作者：姚镛
朝代：宋
体裁：七言律诗

宝香熏彻碧莲台，别驾寻僧日暮回。听雨斋前惊树长，浴云池上看花开。青山久不逢坡老，玄鹤亲曾识辨才。二老风流如昨日，百年诗石未苍苔。
离衡
作者：姚镛
朝代：宋

天恩下释湘累客，心事悠悠月满船。种药已收思病日，著书不就负残年。杂花怪石分人去，老竹荒亭入画传。归梦鉴湖三百里，白鸥相候亦欣然。
离衡
作者：姚镛
朝代：宋

天恩下释湘纍客，心事悠悠月满船。
种药已收思病日，着书不就负残年。
杂花怪石分人去，老竹荒亭入画传。
归梦鑑湖三百里，白鸥相候亦欣然。
秋风
作者：姚镛
朝代：宋

颢气薄衣襟，疎声集暝林。
雁惊烟塞梦，鲈入故乡心。
静落阶前叶，清传月下砧。
更怜茅屋破，愁绝少陵吟。
秋风
作者：姚镛
朝代：宋

颢气薄衣襟，疏声集暝林。雁惊烟塞梦，鲈入故乡心。静落阶前叶，清传月下砧。更怜茅屋破，愁绝少陵吟。
罗宪北林预修禊事
作者：姚镛
朝代：宋

玉节先期泛禊川，携壶与客上楼船。
江亭野寺山山好，梅子樱桃树树圆。
看竹静行松下道，瀹茶寒汲石根泉。
清游尽日惟觞咏，不学兰亭悦管絃。
罗宪北林预脩禊事
作者：姚镛
朝代：宋

玉节先期泛禊川，携壶与客上楼船。江亭野寺山山好，梅子樱桃树树圆。看竹静行松下道，瀹茶寒汲石根泉。清游尽日惟觞咏，不学兰亭悦管弦。
自青原回访敏叔几不相遇
作者：姚镛
朝代：宋

晓汲三泉洗砚回，要看奇石立苍苔。
骑馿应为寻诗出，放鹤还知有客来。
一井清寒宜茗饮，千林黄落独梅开。
他时老圃如能学，只乞山中橘本栽。
自青原回访敏叔几不相遇
作者：姚镛
朝代：宋

晓汲三泉洗砚回，要看奇石立苍苔。骑驴应为寻诗出，放鹤还知有客来。一井清寒宜茗饮，千林黄落独梅开。他时老圃如能学，只乞山中橘本栽。
见袁蒙斋
作者：姚镛
朝代：宋
体裁：七言律诗

书说曾传到剡中，不图今见古人风。间生伊洛二三子，安得龚黄十数公。仁性未尝离日用，道心元自与人同。絜斋衣钵慈湖学，愿发精微一启蒙。
见赵章泉
作者：姚镛
朝代：宋

秉芳独向章泉老，四海儿童以字传。
特诏难更高士服，好诗多入贾人船。
行窝冷落熙宁后，放鹤风流景佑前。
一代典刑能几见，愿从几杖阅耆年。
见赵章泉
作者：姚镛
朝代：宋

秉芳独向章泉老，四海儿童以字传。特诏难更高士服，好诗多入贾人船。行窝冷落熙宁后，放鹤风流景祐前。一代典刑能几见，愿从几杖阅耆年。
访中洲
作者：姚镛
朝代：宋
体裁：七言绝句

踏雨来敲柳下门，荷香清透紫绡裙。相逢未暇论奇字，先向水边看白云。
访中洲
作者：姚镛
朝代：宋

踏雨来敲竹下门，荷香清透紫绡裙。
相逢未暇论奇字，先向水边看白云。
谒金门·吟院静
作者：姚镛
朝代：宋
体裁：词

吟院静。迟日自行花影。熏透水沈云满鼎。晚妆窥露井。飞絮游丝无定。误了莺莺相等。欲唤海棠教睡醒。奈何春不肯。
赁宅
作者：姚镛
朝代：宋

及春游帝里，赁宅似吾家。
雨溜生新草，风床受落花。
病多添老懒，虑澹远纷华。
时与幽人遇，烧香煮茗芽。
赁宅
作者：姚镛
朝代：宋

及春游帝里，赁宅似吾家。雨霤生新草，风床受落花。病多添老懒，虑澹远纷华。时与幽人遇，烧香煮茗芽。
赠孤峰
作者：姚镛
朝代：宋

拄杖寻幽古寺中，云容淡淡雨濛濛。归来一笑春多事，野杏山桃各自红。
赠孤峰
作者：姚镛
朝代：宋

拄杖寻幽古寺中，云容淡淡雨蒙蒙。
归来一笑春多事，野杏山桃各自红。
赠相者
作者：姚镛
朝代：宋
体裁：五言律诗

眼白骨多屯，还能阅世人。空灵三寸舌，不疗一生贫。岁晚离骚国，天涯放逐臣。相过话人物，京洛尚风尘。
送上超古还径山
作者：姚镛
朝代：宋

相见忽秋初，言诗足起予。
身虽披坏衲，手未释群书。
双径云多润，诸山木易疏。
此心超万古，禅诵特其余。
送上超古还径山
作者：姚镛
朝代：宋

相见忽秋初，言诗足起予。身虽披坏衲，手未释群书。双径云多润，诸山木易疏。此心超万古，禅诵特其馀。
送僧
作者：姚镛
朝代：宋
体裁：七言绝句

去结茅堂霅水边，晓行持钵落花天。得钱未用栽松本，先买溪南旧石田。
送僧孤峰
作者：姚镛
朝代：宋
体裁：七言绝句

分得西林云满巢，瓣香端为远公烧。阿兄不解陶潜饮，只倚山中水一瓢。
送晔冲晦归天竺
作者：姚镛
朝代：宋
体裁：七言绝句

西湖山下多奇石，师去今游乳窦峰。遥想石台登讲罢，野猿归洞鹤归松。
送赣士谒前赣侯杨东山
作者：姚镛
朝代：宋
体裁：七言律诗

凝香句满空同石，静向东山卧白云。夫子自能明易学，众人谁解识玄文。空江短棹浮诗卷，别岸飞花扑练裙。到得带园春已过，煮茶应共竹间分。
醉高歌
作者：姚镛
朝代：宋
体裁：词

十年燕月歌声。几点吴霜鬓影。西风吹起鲈鱼兴。已在桑榆暮景。荣枯枕上三更。傀儡场中四并。人生幻化如泡影。几个临危自省。
野庙
作者：姚镛
朝代：宋
体裁：古风

未知何王庙，岁月日已非。熏炉松柏煤，画壁苔藓衣。门空牧竖戏，树老山魈依。田家社酒香，纸窖生光辉。
题东山赠何青霞诗后
作者：姚镛
朝代：宋

青霞道士来相见，手阅东山诗一卷。
句裏明知山水心，笔端照见烟霞面。
昨宵梦上寥阳殿，仙官敕作青霞传。
传成不及卷中诗，罚读灵歌三百遍。
题东山赠何青霞诗后
作者：姚镛
朝代：宋

青霞道士来相见，手阅东山诗一卷。句里明知山水心，笔端照见烟霞面。昨宵梦上寥阳殿，仙官敕作青霞传。传成不及卷中诗，罚读灵歌三百遍。
题孤峰房
作者：姚镛
朝代：宋

云木阴森天气清，杜鹃啼了又啼莺。幽人午枕不成梦，忆得故山春树生。
题孤峰房
作者：姚镛
朝代：宋

云木阴森天气清，杜鹃啼了又啼鶑。
幽人午枕不成梦，忆得故山春树生。
题画壁
作者：姚镛
朝代：宋
体裁：七言绝句

两山灌木带晴鸦，泯泯春流漾浦沙。隔岸小舟呼不应，碧桃花外是谁家。
题衡岳
作者：姚镛
朝代：宋

万山环拱祝融尊，紫盖前趋若骏奔。火德中天扶日月，炎方一柱镇乾坤。久无执贽来侯牧，空有穹碑立庙门。北望中原青一发，凄其四岳正尘昏。
题衡岳
作者：姚镛
朝代：宋

万山环拱祝融尊，紫盖前趋若骏奔。
火德中天扶日月，炎方一柱镇干坤。
久无执贽来侯牧，空有穹碑立庙门。
北望中原青一髮，凄其四岳正尘昏。
龟松泉
作者：姚镛
朝代：宋
体裁：七言绝句

未让葛洪丹井灵，石根流水更清泠。多年不见仙桃出，化作老松生茯苓。
句·其一
作者：姚闢
朝代：宋

京洛黄塵久倦遊，一官來寄海邊州。
句·其一
作者：姚闢
朝代：宋
体裁：句

京洛黄尘久倦游，一官来寄海边州。
句·其二
作者：姚闢
朝代：宋
体裁：句

初日光回天尚暝，暮潮声落地先秋。
句·其二
作者：姚闢
朝代：宋

初日光回天尚暝，暮潮聲落地先秋。
挽老苏先生·其一
作者：姚闢
朝代：宋
体裁：七言律诗

持笔游从已五年，忽嗟精魄去茫然。茂陵未访相如藁，宣室曾知贾谊贤。薤露有歌凄晓月，绛纱无主蔽寒烟。平生事业文公志，应试乡人白玉镌。
挽老苏先生·其二
作者：姚闢
朝代：宋
体裁：七言律诗

羁旅都门十载中，转头浮宦已成空。青衫暂寄文安籍，白社长留处士风。万里云山归故国，一帆江月照疏篷。世间穷达何须校，只有声名是至公。
挽老蘇先生·其一
作者：姚闢
朝代：宋

持筆游從已五年，忽嗟精魄去茫然。
茂陵未訪相如藁，宣室曾知賈誼賢。
薤露有歌凄曉月，絳紗無主蔽寒煙。
平生事業文公誌，應試鄉人白玉鐫。
挽老蘇先生·其二
作者：姚闢
朝代：宋

羈旅都門十載中，轉頭浮宦已成空。
青衫暫寄文安籍，白社長留處士風。
萬里雲山歸故國，一帆江月照疏篷。
世間窮達何須校，只有聲名是至公。
望文脊怀瞿硎先生
作者：姚闢
朝代：宋
体裁：七言律诗

文脊山中姓已逃，江城争美少微高。应知司马来窥鼎，便学秦人去种桃。海上音书断鸿雁，洞中吟啸伴猿猱。鹿裘谁识先生志，却把虚词倚伏滔。
望文脊懷瞿硎先生
作者：姚闢
朝代：宋

文脊山中姓已逃，江城爭美少微高。
應知司馬來窺鼎，便學秦人去種桃。
海上音書斷鴻雁，洞中吟嘯伴猿猱。
鹿裘誰識先生志，卻把虛詞倚伏滔。
涟漪洞
作者：姚闢
朝代：宋

五门高险势摩天，洞底清冷泻碧涟。
苹藻鱼游知暮雨，薜萝人去锁寒烟。
山樱已熟垂朱实，岩竹新抽露玉鞭。
只恐游人归马急，野僧何惜白云眠。
游山门呈知府大卿
作者：姚闢
朝代：宋

春风到宛陵，太守遇康乐。
隐几坐高斋，清风媚林壑。
语我诸峰峦，道人古栖託。
幽潜远江汉，秀耸类衡霍。
一日赆我游，大府辍高幕。
命车载酒醪，行人饬巾櫜。
蓝舆渡前溪，野饭即高阁。
笑着乌纱巾，行背青山郭。
嵇吕重契旧，皮陆索酬酢。
幽花弄紫翠，鸣琴唱宫角。
灵气浮融融，蒸风纷漠漠。
晚宿黄渡馆，泉声自伊洛。
溪童学流觞，盘花递清酌。
归火破昏街，拥衾闻夜柝。
诘朝振衣坐，缫车厌啼𪈴。
东壁有旧诗，三贤据安作。
笔迹既讹谬，尘版復皴皵。
伊人已黄泉，来者谁丹雘。
徐徐到山门，青苍洗昏膜。
两山擘大道，造化自櫜籥。
绿蔕凌空飞，江云半天落。
二岩与四洞，灵仙旧淹泊。
丹安今不归，双门失扃钥。
云髓凝为乳，石柱垂如铎。
峭壁断行路，薜萝阴附着。
秉烛寻龙潭，昏冥认头角。
欲窥心已惊，暂进足还却。
不探骊珠渊，安得长生药。
又上齐云亭，诸山露崖崿。
或涌如波涛，或沸如鼎镬。
幡幢或飞动，塔庙或缨络。
盛如明堂朝，衣冠势纷错。
尊者不避卑，强者不凌凌弱。
严如武库兵，雪霜饰锋锷。
柔顺就赦宥，刚顽即侵掠。
或齐如季孟，或比如媒妁。
连如鱼缀鈎，猛如兽相搏。
横如斗东西，勇如龙潜跃。
欲尽听眺心，疲羸厌芒屩。
野僧又语我，文脊倚寥廓。
我思鹿裘人，不惮路硗确。
左瞻右已迷，前登后皆邈。
攀高猿臂引，入险腰𬗖缚。
辛勤到深幽，祠宫冷萧索。
金丹已无传，石室俨如昨。
咨嗟两台高，日月互盘礴。
石豹鸣阴崖，鹰龟露金殻。
天河泻云潭，千丈不见浊。
众指佛子堂，神灵重然诺。
我坐谢公亭，归舟阻溪涸。
爇萧阴祷祈，暮雨过山脚。
善济虽未通，神变已可愕。
蠢蠢尘中人，回首重惭怍。
屈曲归杜迁，復结三天约。
傍楫清溪行，万象皆洗濯。
石苔散青丝，玉笋解新箨。
路回滩流淙，洒面散雨雹。
鱼禽遂天性，浮沉随饮啄。
行行明镜中，两岸翠如幄。
停桡到妙显，洞府谁开拓。
我知巨灵斧，神妙止削。
狻猊俨守卫，琼瑶出追琢。
幽兰香自知，褊茗甘可嚼。
老木卧深坞，不肯就工度。
苍石通元精，温润抱天璞。
古有智琰师，逍遥寄冥寞。
四兽虽吾降，一性奚所恶。
天子赐诏勤，香象与醍酪。
徘徊想遗风，愚迷仰真觉。
又疑无为人，其来非力学。
洞门有磨崖，唐贤盛镌凿。
姓名今尚存，苔藓已斑驳。
游者来无穷，居者日益数。
人事竟糠秕，尘缘易糟粕。
唯有稽亭峰，巍峨不销铄。
仁智乐山水，小大等拳勺。
养心即自然，玩物乃浮薄。
我今还海涯，身不挂缯缴。
世无丹青人，为我一图貌。
试作山中吟，高情寄鸾鹤。
漣漪洞
作者：姚闢
朝代：宋

五門高險勢摩天，洞底清冷瀉碧漣。
蘋藻魚遊知暮雨，薜蘿人去鎖寒煙。
山櫻已熟垂朱實，巖竹新抽露玉鞭。
只恐遊人歸馬急，野僧何惜白雲眠。
灵岩
作者：姚闢
朝代：宋
体裁：七言律诗

泉石平生性所耽，谢公延我到东南。红莲幕下烦佳客，文脊山中访旧岩。剪竹扫花寻鸟道，扪萝随衲问龙潭。图经未尽幽潜事，待向仙家起玉函。
遊山門呈知府大卿
作者：姚闢
朝代：宋

春風到宛陵，太守遇康樂。
隱几坐高齋，清風媚林壑。
語我諸峰巒，道人古棲託。
幽潛遠江漢，秀聳類衡霍。
一日贐我遊，大府輟高幕。
命車載酒醪，行人飭巾櫜。
藍輿渡前溪，野飯即高閣。
笑著烏紗巾，行背青山郭。
嵇呂重契舊，皮陸索酬酢。
幽花弄紫翠，鳴琴唱宮角。
靈氣浮融融，蒸風紛漠漠。
晚宿黄渡館，泉聲自伊洛。
溪童學流觴，盤花遞清酌。
歸火破昏街，擁衾聞夜柝。
詰朝振衣坐，繅車厭啼𪈴。
東壁有舊詩，三賢據安作。
筆迹既訛謬，塵版復皴皵。
伊人已黄泉，來者誰丹雘。
徐徐到山門，青蒼洗昏膜。
兩山擘大道，造化自櫜籥。
綠蔕凌空飛，江雲半天落。
二巖與四洞，靈仙舊淹泊。
丹安今不歸，雙門失扃鑰。
雲髓凝爲乳，石柱垂如鐸。
峭壁斷行路，薜蘿陰附著。
秉燭尋龍潭，昏冥認頭角。
欲窺心已驚，暫進足還卻。
不探驪珠淵，安得長生藥。
又上齊雲亭，諸山露崖崿。
或涌如波濤，或沸如鼎鑊。
幡幢或飛動，塔廟或纓絡。
盛如明堂朝，衣冠勢紛錯。
尊者不避卑，強者不凌凌弱。
嚴如武庫兵，雪霜飾鋒鍔。
柔順就赦宥，剛頑即侵掠。
或齊如季孟，或比如媒妁。
連如魚綴鈎，猛如獸相搏。
橫如斗東西，勇如龍潛躍。
欲盡聽眺心，疲羸厭芒屩。
野僧又語我，文脊倚寥廓。
我思鹿裘人，不憚路磽確。
左瞻右已迷，前登後皆邈。
攀高猿臂引，入險腰𬗖縛。
辛勤到深幽，祠宮冷蕭索。
金丹已無傳，石室儼如昨。
咨嗟兩臺高，日月互盤礴。
石豹鳴陰崖，鷹龜露金殻。
天河瀉雲潭，千丈不見濁。
衆指佛子堂，神靈重然諾。
我坐謝公亭，歸舟阻溪涸。
爇蕭陰禱祈，暮雨過山腳。
善濟雖未通，神變已可愕。
蠢蠢塵中人，回首重慚怍。
屈曲歸杜遷，復結三天約。
傍楫清溪行，萬象皆洗濯。
石苔散青絲，玉筍解新籜。
路回灘流淙，灑面散雨雹。
魚禽遂天性，浮沉隨飲啄。
行行明鏡中，兩岸翠如幄。
停橈到妙顯，洞府誰開拓。
我知巨靈斧，神妙止削。
狻猊儼守衛，瓊瑤出追琢。
幽蘭香自知，褊茗甘可嚼。
老木臥深塢，不肯就工度。
蒼石通元精，溫潤抱天璞。
古有智琰師，逍遙寄冥寞。
四獸雖吾降，一性奚所惡。
天子賜詔勤，香象與醍酪。
徘徊想遺風，愚迷仰真覺。
又疑無爲人，其來非力學。
洞門有磨崖，唐賢盛鐫鑿。
姓名今尚存，苔蘚已斑駁。
遊者來無窮，居者日益數。
人事竟糠秕，塵緣易糟粕。
唯有稽亭峰，巍峨不銷鑠。
仁智樂山水，小大等拳勺。
養心即自然，玩物乃浮薄。
我今還海涯，身不掛繒繳。
世無丹青人，爲我一圖貌。
試作山中吟，高情寄鸞鶴。
靈巖
作者：姚闢
朝代：宋

泉石平生性所耽，謝公延我到東南。
紅蓮幕下煩佳客，文脊山中訪舊巖。
剪竹掃花尋鳥道，捫蘿隨衲問龍潭。
圖經未盡幽潛事，待向仙家起玉函。
碧山·其一
作者：姚雲
朝代：宋

彭祖嶺頭春草生，逍遥洞口暮烟橫。
分明半幅著色畫，何許黄鸝聞一聲。
碧山·其二
作者：姚雲
朝代：宋

青蓮山下玉泉寒，蒼耳香中養白鷳。
浪說來仙天地外，桃花流水只人間。
八聲甘州
作者：姚雲文
朝代：宋

卷絲絲、雨織半晴天，棹歌發清舷。甚蒼虯怒耀，靈鼉急吼，雪湧平川。樓外榴裙幾點，描破綠楊煙。把畫羅遙指，助嘯爭先。憔悴潘郎曾記，得青龍千舸，採石磯邊。嘆內家帖子，閒卻縷金箋。覺素標、插頭如許，盡風情、終不似鬥贏船。人聲斷，虛齋半掩，月印枯禪。
摸魚兒
作者：姚雲文
朝代：宋

渺人間、蓬瀛何許，一朝飛入梁苑。輞川梯洞層瑰出，帶取鬼愁龍怨。窮遊宴。談笑裡，金風吹折桃花扇。翠華天遠。悵莎沼黏螢，錦屏煙合，草露泣蒼蘚。東華夢，好在牙檣雕輦。畫圖歷歷曾見。落紅萬點孤臣淚，斜日牛羊春晚，摩雙眼。看塵世，鰲宮又報鯨波淺。吟鞘拍斷。便乞與媧皇，化成精衛，真不盡遺恨。
洞仙歌
作者：姚雲文
朝代：宋

燕窠香溼，誤天涯芳信。社近陰晴未前定。聽鶯簧宛轉，似羽疑宮，歌未斷，落落舊愁都醒。疏狂追少日，杜曲樊樓，拼把黃金買春恨。回首武陵溪，花待郎歸，洞雲深、未知春盡。問楊柳梢頭幾分青，消不得，朝來雨寒一陣。
紫萸香慢
作者：姚雲文
朝代：宋

近重陽、偏多風雨，絕憐此日暄明。問秋香濃未，待攜客、出西城。正自羈懷多感，怕荒臺高處，更不勝情。向尊前、又憶灑酒插花人。只座上、已無老兵。悽情。淺醉還醒。愁不肯、與詩平。記長楸走馬，雕弓ㄇ柳，前事休評。紫萸一枝傳賜，夢誰到、漢家陵。盡烏紗、便隨風去，要天知道，華髮如此星星。歌罷涕零。
蝶戀花
作者：姚雲文
朝代：宋

春到海棠花幾信。堠館餘寒，欲雨征衣潤。燕認杏梁棲未穩。牡丹忽報清明近。恨入青山連曉鏡。香雪柔酥，應被春消盡。繡閣深深人半醒。燭花貼在金釵影。
遊九鎖山
作者：姚顯
朝代：宋

九鎖碧陰凉，行人古道長。
四山松雨過，一路稻雲香。
怪瀑驚危磴，殘蟬亂夕陽。
長安金屋好，夢不到山房。
句
作者：姚颖
朝代：宋

六典未新周礼乐，三河正想汉官仪。
平生作计非温饱，可但区区诧郄枝。
句
作者：姚颖
朝代：宋

六典未新周礼乐，三河正想汉官仪。平生作计非温饱，可但区区诧郤枝。
题絜斋书院
作者：姚颖
朝代：宋
体裁：七言律诗

鹅湖鹿洞两优游，吾道南来谁与俦。鄮地传心化已洽，堇山遗教泽长留。空阶向日春风度，栋宇凌云化雨周。声誉已垂百世后，长江虹水不空流。
沈山
作者：姚鵬
朝代：宋

地偏少來客，山青多似春。
聊憑杖履力，得與雲霞親。
惟有月留我，更無塵污人。
沈公不復見，清風嘯松聲。
題經山
作者：姚鵬
朝代：宋

古剎外塵境，青山伴一生。
林深宿鳥托，洞冷秋雲橫。
竹影過酒淥，松聲入琴清。
俗物不在眼，聊足舒幽情。
沈山
作者：姚鹏
朝代：宋

地偏少来客，山青多似春。聊凭杖履力，得与云霞亲。惟有月留我，更无尘污人。沈公不复见，清风啸松声。
沈山
作者：姚鹏
朝代：宋

地偏少来客，山青多似春。
聊凭杖履力，得与云霞亲。
惟有月留我，更无尘污人。
沈公不復见，清风啸松声。
题经山
作者：姚鹏
朝代：宋

古刹外尘境，青山伴一生。林深宿鸟托，洞冷秋云横。竹影过酒渌，松声入琴清。俗物不在眼，聊足舒幽情。
题经山
作者：姚鹏
朝代：宋

古剎外尘境，青山伴一生。
林深宿鸟托，洞冷秋云横。
竹影过酒渌，松声入琴清。
俗物不在眼，聊足舒幽情。
句
作者：姚𣪝
朝代：宋

一亭重构冠崇冈，下瞰千岩拱四旁。
作意祇图分野景，凌空因得近天光。
银河入夜侵衣冷，玉桂乘秋泛席香。
我辈公余堪燕集，登临何必待重阳。
句
作者：姚𣪝
朝代：宋

一亭重構冠崇岡，下瞰千巖拱四旁。
作意祇圖分野景，凌空因得近天光。
銀河入夜侵衣冷，玉桂乘秋泛席香。
我輩公餘堪燕集，登臨何必待重陽。
霓裳中序第一·园林罢组织
作者：姜个翁
朝代：宋
体裁：词

园林罢组织。
树树东风翠云滴。
草满旧家行迹。
时听得声声，晓莺如觅。
愁红半湿。
煞憔悴、墙根堪惜。
可念我、飘零如此，一地送岑寂。
龟石。
当年第一。
也似老、人间风日。
馀葩选甚颜色。
羞拈江南，断肠词笔。
留春浑未得。
翻些入、啼鹃夜泣。
清江晚，绿杨归思，隔岸数峰出。
霓裳中序第一·春晚旅寓
作者：姜个翁
朝代：宋

园林罢组织。树树东风翠云滴。草满旧家行迹。时听得声声，晓莺如觅。愁红半湿。煞憔悴、墙根堪惜。可念我、飘零如此，一地送岑寂。龟石。当年第一。也似老、人间风日。馀葩选甚颜色。羞撚江南，断肠词笔。留春浑未得。翻些入、啼鹃夜泣。清江晚，绿杨归思，隔岸数峰出。
霓裳中序第一（春晚旅寓）
作者：姜个翁
朝代：宋

园林罢组织。树树东风翠云滴。草满旧家行迹。是鼓舞得声声，晓莺如觅。愁红半湿。煞憔悴、墙根堪惜。可念我，飘零如此，一地送岑寂。
龟石。当年第一。也似老、人间风日。余葩选甚颜色。羞捻江南，断肠词笔。留春浑未得。翻些入、啼鹃夜泣。清江晚，绿杨归思，隔岸数峰出。
句
作者：姜仲謙
朝代：宋

銅鼓舊俗存，瘴江春色早。
己酉中秋任才仲陳去非會飲岳陽樓上酒半酣高談大笑行草間出誠一時俊遊也爲賦之
作者：姜仲謙
朝代：宋

岳陽樓高幾千尺，俯視洞庭方酒酣。
萬頃波光天上下，兩山秋色月東南。
興來鸞鵠隨行草，夜永魚龍駭笑談。
我欲煩公釣鰲手，盡移雲水到松庵。
思杜亭
作者：姜仲謙
朝代：宋

十里松陰古道場，一亭還復枕瀟湘。
詩翁至死憂唐室，野客於今吊耒陽。
窻戶雲生山雨集，巖溪花發曉風香。
不唯臨眺添惆悵，自是年來鬢已霜。
賞心亭
作者：姜仲謙
朝代：宋

樓外青山刮眼明，軒窗當暑更風清。
地分南北開天險，江泛東西幾客程。
四者難並同醆斝，一之已甚厭戈兵。
最憐夜夜秦淮月，相伴依然似友生。
長蘆寺
作者：姜仲謙
朝代：宋

長蘆禪剎昔經過，十載重遊素髪多。
南去宦情聊爾耳，西來師意竟如何。
千燈不絕開堂盛，一葦常存濟世多。
我久途窮仗佛力，剩書內葉弭風波。
句
作者：姜仲谦
朝代：宋

铜鼓旧俗存，瘴江春色早。
己酉中秋任才仲陈去非会饮岳阳楼上酒半酣高谈大笑行草间出诚一时俊游也为赋之
作者：姜仲谦
朝代：宋

岳阳楼高几千尺，俯视洞庭方酒酣。
万顷波光天上下，两山秋色月东南。
兴来鸾鹄随行草，夜永鱼龙骇笑谈。
我欲烦公钓鰲手，尽移云水到松庵。
己酉中秋任才仲陈去非会饮岳阳楼上酒半酣高谈大笑行草间出诚一时俊游也为赋之
作者：姜仲谦
朝代：宋

岳阳楼高几千尺，俯视洞庭方酒酣。万顷波光天上下，两山秋色月东南。兴来鸾鹄随行草，夜永鱼龙骇笑谈。我欲烦公钓鳌手，尽移云水到松庵。
思杜亭
作者：姜仲谦
朝代：宋

十里松阴古道场，一亭还复枕潇湘。诗翁至死忧唐室，野客于今吊耒阳。窗户云生山雨集，岩溪花发晓风香。不唯临眺添惆怅，自是年来鬓已霜。
思杜亭
作者：姜仲谦
朝代：宋

十里松阴古道场，一亭还復枕潇湘。
诗翁至死忧唐室，野客于今吊耒阳。
窻户云生山雨集，岩溪花发晓风香。
不唯临眺添惆怅，自是年来鬓已霜。
赏心亭
作者：姜仲谦
朝代：宋

楼外青山刮眼明，轩窗当暑更风清。地分南北开天险，江泛东西几客程。四者难并同盏斝，一之已甚厌戈兵。最怜夜夜秦淮月，相伴依然似友生。
赏心亭
作者：姜仲谦
朝代：宋

楼外青山刮眼明，轩窗当暑更风清。
地分南北开天险，江泛东西几客程。
四者难并同醆斝，一之已甚厌戈兵。
最怜夜夜秦淮月，相伴依然似友生。
长芦寺
作者：姜仲谦
朝代：宋

长芦禅刹昔经过，十载重游素发多。南去宦情聊尔耳，西来师意竟如何。千灯不绝开堂盛，一苇常存济世多。我久途穷仗佛力，剩书内叶弭风波。
长芦寺
作者：姜仲谦
朝代：宋

长芦禅剎昔经过，十载重游素髪多。
南去宦情聊尔耳，西来师意竟如何。
千灯不绝开堂盛，一苇常存济世多。
我久途穷仗佛力，剩书内叶弭风波。
霓裳中序第一
作者：姜個翁
朝代：宋

園林罷組織。樹樹東風翠雲滴。草滿舊家行跡。時聽得聲聲，曉鶯如覓。愁紅半溼。煞憔悴、牆根堪惜。可念我、飄零如此，一地送岑寂。龜石。當年第一。也似老、人間風日。餘葩選甚顏色。羞拈江南，斷腸詞筆。留春渾未得。翻些入、啼鵑夜泣。清江晚，綠楊歸思，隔岸數峰出。
一萼红
作者：姜夔
朝代：宋
体裁：词

古城阴，有官梅几许，红萼未宜簪。池面冰胶，墙腰雪老，云意还又沉沉。翠藤共、闲穿径竹，渐笑语、惊起卧沙禽。野老林泉，故王台榭，呼唤登临。
南去北来何事，荡湘云楚水，目极伤心。朱户粘鸡，金盘簇燕，空叹时序侵寻。记曾共、西楼雅集，想垂柳、还袅万丝金。待得归鞍到时，只怕春深。
一萼红·丙午人日
作者：姜夔
朝代：宋

橘幽篁，一径深曲。穿径而南，官梅数十株，如椒、如菽，或红破白露，枝影扶疏。著屐苍苔细石间，野兴横生，亟命驾登定王台。乱湘流、入麓山，湘云低昂，湘波容与。兴尽悲来，醉吟成调古城阴。有官梅几许，红萼未宜簪。池面冰胶，墙腰雪老，云意还又沈沈。翠藤共、闲穿径竹，渐笑语、惊起卧沙禽。野老林泉，故王台榭，呼唤登临。南去北来何事，荡湘云楚水，目极伤心。朱户黏鸡，金盘簇燕，空叹时序侵寻。记曾共、西楼雅集，想垂杨、还袅万丝金。待得归鞍到时，只怕春深。
一萼红·古城阴
作者：姜夔
朝代：宋

丙午人日，予客长沙别驾之观政堂。堂下曲沼，沼西负古垣，有卢橘幽篁，一径深曲。穿径而南，官梅数十株，如椒、如菽，或红破白露，枝影扶疏。着屐苍苔细石间，野兴横生。亟命驾登定王台，乱湘流，入麓山，湘云低昂，湘波容与，兴尽悲来，醉吟成调。古城阴，有官梅几许，红萼未宜簪。池面冰胶，墙腰雪老，云意还又沉沉。翠藤共闲穿径竹，渐笑语惊起卧沙禽。野老林泉，故王台榭，呼唤登临。南去北来何事？荡湘云楚水，目极伤心。朱户黏鸡，金盘簇燕，空叹时序侵寻。记曾共西楼雅集，想垂杨还袅万丝金。待得归鞍到时，只怕春深。
一萼红·古城阴
作者：姜夔
朝代：宋
体裁：词

古城阴。有官梅几许，红萼未宜簪。池面冰胶，墙腰雪老，云意还又沈沈。翠藤共、闲穿径竹，渐笑语、惊起卧沙禽。野老林泉，故王台榭，呼唤登临。南去北来何事，荡湘云楚水，目极伤心。朱户黏鸡，金盘簇燕，空叹时序侵寻。记曾共，西楼雅集，想垂杨、还袅万丝金。待得归鞍到时，只怕春深。
丁已七月望湖上书事
作者：姜夔
朝代：宋

白天碎碎如析绵，黑天昧昧如陈玄。白黑破处青天出，海月飞来光尚湿。是夜太史秦月蚀，三家各自矜算术。或云七分或食既，或云食书不在夕。上令御史登吴山，下视海门监月出。年来历失无人修，三家之说谁为优。乍如破镜光炯炯，渐若小儿初食饼。时方下令严禁铜，破镜何为来海东。天边有饼不可食，闻产饥民满淮北。是镜是饼且勿论，须臾还我黄金盆。金盆当空四山静，平波倒浸云天影。下连八表共此光，上接银河通一冷。御史归家太史眠，人间不闻钟鼓传。白石道人呼钓船，一瓢欲酌湖中天。荷叶摆头君睡去，西风急送敲窗句。
丁巳七月望湖上书事
作者：姜夔
朝代：宋
体裁：古风

白天碎碎如拆绵，黑天昧昧如陈玄。白黑破处青天出，海月飞来光尚湿。是夜太史奏月蚀，三家各自矜算术。或云七分或食既，或云食昼不在夕。上令御史登吴山，下视海门监月出。年来历失无人修，三家之说谁为优。乍如破镜光炯炯，渐若小儿初食饼。时方下令严禁铜，破镜何为来海东。天边有饼不可食，闻说饥民满淮北。是镜是饼且勿论，须臾还我黄金盆。金盆当空四山静，平波倒浸云天影。下连八表共此光，上接银河通一冷。御史归家太史眠，人间不闻钟鼓传。白石道人呼钓船，一瓢欲酌湖中天。荷叶摆头君睡去，西风急送敲窗句。
丁巳七月望湖上书事
作者：姜夔
朝代：宋

白天碎碎如析绵，黑天昧昧如陈玄。
白黑破处青天出，海月飞来光尚湿。
是夜太史奏月蚀，三家各自矜算术。
或云七分或食既，或云食昼不在夕。
上令御史登吴山，下视海门监月出。
年来历失无人修，三家之说谁为优。
乍如破镜光炯炯，渐若小儿初食餠。
时方下令严禁铜，破镜何为来海东。
天边有餠不可食，闻说饥民满淮北。
是镜是餠且勿论，须臾还我黄金盆。
金盆当空四山静，平波倒浸云天影。
下连八表共此光，上接银河通一冷。
御史归家太史眠，人间不闻钟鼓传。
白石道人呼钓船，一瓢欲酌湖中天。
荷叶摆头君睡去，西风急送敲窗句。
丁巳七月望湖上書事
作者：姜夔
朝代：宋

白天碎碎如析綿，黑天昧昧如陳玄。
白黑破處青天出，海月飛來光尚濕。
是夜太史奏月蝕，三家各自矜算術。
或云七分或食既，或云食晝不在夕。
上令御史登吳山，下視海門監月出。
年來曆失無人修，三家之說誰爲優。
乍如破鏡光炯炯，漸若小兒初食餠。
時方下令嚴禁銅，破鏡何爲來海東。
天邊有餠不可食，聞說饑民滿淮北。
是鏡是餠且勿論，須臾還我黄金盆。
金盆當空四山靜，平波倒浸雲天影。
下連八表共此光，上接銀河通一冷。
御史歸家太史眠，人間不聞鍾鼓傳。
白石道人呼釣船，一瓢欲酌湖中天。
荷葉擺頭君睡去，西風急送敲窗句。
三高祠
作者：姜夔
朝代：宋

不貪名爵伐功勞，勇退深虞禍患遭。
甫里閒居耕釣樂，范張高處陸猶高。
三高祠
作者：姜夔
朝代：宋

不贪名爵伐功功，勇退深虞祸患遭。
甫里闲居耕钓乐，范张高处陆犹高。
三高祠
作者：姜夔
朝代：宋
体裁：七言绝句

不贪名爵伐功劳，勇退深虞祸患遭。甫里閒居耕钓乐，范张高处陆犹高。
三高祠
作者：姜夔
朝代：宋

越国霸来头已折，洛京归后梦犹惊。沉思只羡天随子，蓑笠寒江过一生。
三高祠
作者：姜夔
朝代：宋

越国霸来头已白，洛京归后梦犹惊。沈思只羡天随子，蓑笠寒江过一生。
三高祠
作者：姜夔
朝代：宋

越国霸来头已白，洛京归后梦犹惊。
沉思只羡天随子，蓑笠寒江过一生。
三高祠
作者：姜夔
朝代：宋

越國霸來頭已白，洛京歸後夢猶驚。
沉思只羨天隨子，蓑笠寒江過一生。
下孤城
作者：姜夔
朝代：宋

人家多住竹篱中，杨柳疎疎尚带风。
记得下孤城下路，白云依旧两三篷。
下孤城
作者：姜夔
朝代：宋
体裁：七言绝句

人家多住竹篱中，杨柳疏疏尚带风。记得下孤城下路，白云依旧两三篷。
下孤城
作者：姜夔
朝代：宋

人家多住竹籬中，楊柳疎疎尚带風。
記得下孤城下路，白雲依舊兩三篷。
下菰城
作者：姜夔
朝代：宋

人家多在竹篱中，杨柳疏疏尚带风。记得下菰城下路，白云依旧两三峰。
与和甫时甫分题画卷夔得剡溪图
作者：姜夔
朝代：宋

枯槎啅乾鹊，交臂失夫君。奈此一尊酒，凭高空水云。
与和甫时甫分题画卷夔得剡溪图
作者：姜夔
朝代：宋

枯槎啅乾鹊，交臂失夫君。柰此一尊酒，凭高空水云。
与和甫时甫分题画卷夔得剡溪图
作者：姜夔
朝代：宋

枯槎啅干鹊，交臂失夫君。
柰此一尊酒，凭高空水云。
东堂联句
作者：姜夔
朝代：宋

金凤凉夜深，吹我萧萧发。起折丹桂枝，惊落花上月。
东堂联句
作者：姜夔
朝代：宋

金风凉夜深，吹我萧萧发。起折丹桂枝，惊落花上月。
东堂联句
作者：姜夔
朝代：宋

金风凉夜深，吹我萧萧髮。
起折丹桂枝，惊落花上月。
临安旅邸答苏虞叟
作者：姜夔
朝代：宋

垂杨风雨小楼寒，宋玉秋词不忍看。万里青山无处隐，可怜投老客长安。
临安旅邸答苏虞叟
作者：姜夔
朝代：宋

垂杨风雨小楼寒，宋玉秋词不忍看。
万里青山无处隠，可怜投老客长安。
临安旅邸答苏虞叟
作者：姜夔
朝代：宋

生杨风雨小楼寒，宋玉秋词不忍看。万里青山无处隐，可怜投老客长安。
乌夜啼
作者：姜夔
朝代：宋

老乌栖栖飞且号，晨来枝上啄楮桃。
楮桃已空楮叶死，犹啄枯枝觅虫蚁。
老乌赋分何其贫，未啼已被邻公嗔。
吁嗟老乌不自省，墙头屋上纷成羣。
吴中贵游重鹦鹉，千金远致能言语。
花底红绦郑袖擎，盘中碧果秦宫取。
天生灵物得人怜，过者须来鹦鹉边。
老乌事事无足录，人间犹传夜啼曲。
乌夜啼
作者：姜夔
朝代：宋

老乌栖栖飞且号，晨来枝上啄楮桃。楮桃已空楮叶死，犹啄枯枝觅虫蚁。老乌赋分何其贫，未啼已被邻公嗔。吁嗟老乌不自知，墙头屋上纷成群。吴中贵游重鹦鹉，千金远致能言语。花底红绦郑袖擎，盘中碧果秦宫取。天生灵物得人怜，过者须来鹦鹉边。老乌事事无足录，人间犹传夜啼曲。
乍凉寄朴翁
作者：姜夔
朝代：宋

前日松間步屧歸，更將荷葉障秋暉。
如今城裏拋團扇，應是山中試裌衣。
水有秋容蓮漸少，樹含涼氣鳥慵飛。
炎天既懶趨城市，從此尤須戀翠微。
乍凉寄朴翁
作者：姜夔
朝代：宋

前日松间步屧归，更将荷叶障秋晖。
如今城裏抛团扇，应是山中试夹衣。
水有秋容莲渐少，树含凉气鸟慵飞。
炎天既懒趋城市，从此尤须恋翠微。
乍凉寄朴翁
作者：姜夔
朝代：宋

前日松间步屧归，更将荷叶障秋晖。如今城里抛团扇，应是山中试裌衣。水有秋容莲渐少，树含凉气鸟慵飞。炎天既懒趋城市，从此尤须恋翠微。
乍凉寄朴翁
作者：姜夔
朝代：宋

前日松间步屧归，更将荷叶障秋晖。如今城里抛团扇，应是山中试裌衣。水有秋容连渐少，树含凉气鸟慵飞。炎天既懒趋城市，从此尤须峦翠微。
书乞米帖后
作者：姜夔
朝代：宋

银鈎铁画太师字，从人乞米亦可怜。
五仓空虚胃神哭，竟日悄悄无炊烟。
仙人留书说服气，道士辟谷期引年。
人生不食浪自苦，独不见子桑鼓琴十日雨。
书乞米帖后
作者：姜夔
朝代：宋

银钩铁画太师字，从人乞米亦可怜。
五仓空虚胃神哭，竟日悄悄无炊烟。
仙人留书方服气，道士辟谷期引年。
人生不食浪自苦，独不见子桑鼓琴十日雨。
书乞米帖后
作者：姜夔
朝代：宋

银钩铁画太师字，从人乞米亦可怜。五仓空虚胃神哭，竟日悄悄无炊烟。仙人留书说服气，道士辟谷期引年。人生不食浪自苦，独不见，子桑鼓琴十日雨。
予居苕溪上与白石洞天为邻潘德久字余日白石
作者：姜夔
朝代：宋

南山仙人何所食，夜夜山中煮白石。世人唤作白石仙，一生费齿不费钱。仙人食罢腹便便，七十二峰生肺肝。真租只在南山南，我欲从之不惮远。无方煮石何由软。佳名锡我何敢辞，但愁自比长苦饥。囊中只有转庵诗，便当掬水三咽之。
予居苕溪上与白石洞天为邻潘德久字余曰白石道人且以诗见畀其词曰人间官爵似樗蒲采到枯松亦大夫白石道人新拜号断无缴驳任称呼予以长句报贶
作者：姜夔
朝代：宋

南山仙人何所食，夜夜山中煮白石。
世人唤作白石仙，一生费齿不费钱。
仙人食罢腹便便，七十二峰生肺肝。
真租只在南山南，我欲从之不惮远。
无方煮石何由软。
佳名锡我何敢辞，但愁自比长苦饥。
囊中只有转庵诗，便当掬水三嚥之。
予居苕溪上與白石洞天爲鄰潘德久字余曰白石道人且以詩見畀其詞曰人間官爵似樗蒲采到枯松亦大夫白石道人新拜號斷無繳駁任稱呼予以長句報貺
作者：姜夔
朝代：宋

南山仙人何所食，夜夜山中煮白石。
世人喚作白石仙，一生費齒不費錢。
仙人食罷腹便便，七十二峰生肺肝。
真租只在南山南，我欲從之不憚遠。
無方煮石何由軟。
佳名錫我何敢辭，但愁自比長苦饑。
囊中只有轉庵詩，便當掬水三嚥之。
于越亭
作者：姜夔
朝代：宋

松尾颼颼石浪寒，胡啼番曲轉聲酸。
人間無此春風手，應是江妃夜夜彈。
于越亭
作者：姜夔
朝代：宋
体裁：七言绝句

松尾飕飕石浪寒，胡啼番曲转声酸。人间无此春风手，应是江妃夜夜弹。
于越亭
作者：姜夔
朝代：宋

松尾飕飕石浪寒，胡啼番曲转声酸。人间无此春风手，应是江妃夜放弹。
京口留別張思順
作者：姜夔
朝代：宋

伯勞飛燕若爲忙，還憶東齋夜共床。
別後無書非棄我，春前會面却它鄉。
連宵爲說經憂患，異日相逢各老蒼。
更欲少留天不許，曉風吹艇入垂楊。
京口留别张思顺
作者：姜夔
朝代：宋

伯劳飞燕若为忙，还忆东斋夜共床。别后无书非弃我，春前会面却他乡。连宵为说经忧患，异日相逢各老苍。更欲少留天不许，晓风吹艇入垂杨。
京口留别张思顺
作者：姜夔
朝代：宋

伯劳飞燕若为忙，还忆东斋夜共床。
别后无书非弃我，春前会面却它乡。
连宵为说经忧患，异日相逢各老苍。
更欲少留天不许，晓风吹艇入垂杨。
以“长歌意无极，好为老夫听”为韵奉别沔鄂亲友十首
作者：姜夔
朝代：宋

滔滔沔鄂留，有腼三宿桑。持钵了白日，事贱丸蛣蜣。念当去石友，烟席凌江湘。为君试歌商，歌短意则长。佳人鲁山下，日弄清汉波。促弦调宝瑟，哀思感人多。咬哇秦缶击，冷落郢客歌。知音良不易，如此粲者何。英英白龙孙，眉目古人气。拮据营数椽，下帘草生砌。文章作径庭，功用见造次。无庸垂罄嗟，遗安鹿门意。诗人辛国士，句法似阿驹。别墅沧浪曲，绿阴禽鸟呼。颇参金粟眼，渐造文字无。儿辈例学语，屋壁祝蒲卢。山阴千载人，挥洒照八极。只今定武刻，犹带龙虎笔。单侯出机杼，岂是剑舞得。馀波入竹石，绝叹咄咄逼。异时之罘君，在涅守白颢。黄钟欠牛铎，淋漓吊遗稿。有子殊可人，特未见此老。客来请论文，但道曲肱好。中郎游千霜，曲高复谁为。庞翁趣无弦，郑伯功斲鼻。春风桃花溪，寒渌绕苍翠。何当从两君，放浪计幽事。宦达羞故妻，贫贱厌丘嫂。上书云雨迥，还舍笋蕨老。江皋锄带经，决计恨不早。士无五羖皮，没世抱枯槁。伐木响虚牝，吾愿友褐夫。九关呀虎豹，何时内高袪。黄鹄眇云树，鹦鹉澹烟芜。倚杖得清赏，洗心观本初。孤鸿度关山，风霜催翅翎。影低白云暮，哀噭那忍听。士生有如此，储粟不满瓶。著书穷愁滨，可续离骚经。
以“长歌意无极，好为老夫听”为韵奉别沔鄂亲友十首·其七
作者：姜夔
朝代：宋

中郎游千霜，曲高复谁为。庞翁趣无弦，郑伯功斲鼻。春风桃花溪，寒渌绕苍翠。何当从两君，放浪计幽事。
以“长歌意无极，好为老夫听”为韵奉别沔鄂亲友十首·其九
作者：姜夔
朝代：宋

伐木响虚牝，吾愿友褐夫。九关呀虎豹，何时内高袪。黄鹄眇云树，鹦鹉澹烟芜。倚杖得清赏，洗心观本初。
以“长歌意无极，好为老夫听”为韵奉别沔鄂亲友十首·其二
作者：姜夔
朝代：宋

佳人鲁山下，日弄清汉波。促弦调宝瑟，哀思感人多。咬哇秦缶击，冷落郢客歌。知音良不易，如此粲者何。
以“长歌意无极，好为老夫听”为韵奉别沔鄂亲友十首·其五
作者：姜夔
朝代：宋

山阴千载人，挥洒照八极。只今定武刻，犹带龙虎笔。单侯出机杼，岂是剑舞得。馀波入竹石，绝叹咄咄逼。
以“长歌意无极，好为老夫听”为韵奉别沔鄂亲友十首·其八
作者：姜夔
朝代：宋

宦达羞故妻，贫贱厌丘嫂。上书云雨迥，还舍笋蕨老。江皋锄带经，决计恨不早。士无五羖皮，没世抱枯槁。
以“长歌意无极，好为老夫听”为韵奉别沔鄂亲友十首·其六
作者：姜夔
朝代：宋

异时之罘君，在涅守白颢。黄钟欠牛铎，淋漓吊遗稿。有子殊可人，特未见此老。客来请论文，但道曲肱好。
以“长歌意无极，好为老夫听”为韵奉别沔鄂亲友十首·其十
作者：姜夔
朝代：宋

孤鸿度关山，风霜催翅翎。影低白云暮，哀噭那忍听。士生有如此，储粟不满瓶。著书穷愁滨，可续离骚经。
以長歌意無極好爲老夫聽爲韵奉別沔鄂親友·其一
作者：姜夔
朝代：宋

滔滔沔鄂留，有靦三宿桑。
持鉢了白日，事賤丸蛣蜣。
念當去石友，煙席淩江湘。
爲君試歌商，歌短意則長。
以長歌意無極好爲老夫聽爲韵奉別沔鄂親友·其一〇
作者：姜夔
朝代：宋

孤鴻度關山，風霜摧翅瓴。
影低白雲莫，哀噭那忍聽。
士生有如此，儲粟不滿瓶。
著書窮愁濱，可續離騷經。
以長歌意無極好爲老夫聽爲韵奉別沔鄂親友·其七
作者：姜夔
朝代：宋

中郎逝千霜，曲高復誰爲。
龐翁趣無絃，鄭伯功斲鼻。
春風桃花溪，寒淥繞蒼翠。
何當從兩君，放浪討幽事。
以長歌意無極好爲老夫聽爲韵奉別沔鄂親友·其三
作者：姜夔
朝代：宋

英英白龍孫，眉目古人氣。
拮据營數椽，下簾草生砌。
文章作逕庭，功用見造次。
無庸垂罄嗟，遺安鹿門意。
以長歌意無極好爲老夫聽爲韵奉別沔鄂親友·其九
作者：姜夔
朝代：宋

伐木響虛牝，我願友褐夫。
九關呀虎豹，何時內高袪。
黄鵠眇雲樹，鸚鵡澹煙蕪。
倚杖得清賞，洗心觀本初。
以長歌意無極好爲老夫聽爲韵奉別沔鄂親友·其二
作者：姜夔
朝代：宋

佳人魯山下，日弄清漢波。
促絃調寶瑟，哀思感人多。
咬哇秦缶擊，冷落郢客歌。
知音良不易，如此粲者何。
以長歌意無極好爲老夫聽爲韵奉別沔鄂親友·其五
作者：姜夔
朝代：宋

山陰千載人，揮洒照八極。
只今定武刻，猶带龍虎筆。
單侯出機杼，豈自劍舞得。
餘波入竹石，絕歎咄咄逼。
以長歌意無極好爲老夫聽爲韵奉別沔鄂親友·其八
作者：姜夔
朝代：宋

宦達羞故妻，賤貧厭丘嫂。
上書雲雨迥，還舍筍蕨老。
江臯鉏带經，决計恨不早。
士無五羖皮，沒世抱枯槁。
以長歌意無極好爲老夫聽爲韵奉別沔鄂親友·其六
作者：姜夔
朝代：宋

異時之罘君，在涅守曰顥。
黄鍾欠牛鐸，淋漓弔遺稿。
有子殊可人，特未見此老。
客來請論文，但道曲肱好。
以長歌意無極好爲老夫聽爲韵奉別沔鄂親友·其四
作者：姜夔
朝代：宋

詩人辛國士，句法似阿駒。
別墅滄浪曲，綠陰禽鳥呼。
頗參金粟眼，漸造文字無。
兒輩例學語，屋壁祝蒲盧。
以长歌意无极好为老夫听为韵奉别沔鄂亲友
作者：姜夔
朝代：宋

伐木响虚牝，我愿友褐夫。
九关呀虎豹，何时内高祛。
黄鹄眇云树，鹦鹉澹烟芜。
倚杖得清赏，洗心观本初。
以长歌意无极好为老夫听为韵奉别沔鄂亲友
作者：姜夔
朝代：宋

佳人鲁山下，日弄清汉波。
促弦调宝瑟，哀思感人多。
咬哇秦缶击，冷落吨客歌。
知音良不易，如此粲者何。
以长歌意无极好为老夫听为韵奉别沔鄂亲友
作者：姜夔
朝代：宋

孤鸿度关山，风霜摧翅瓴。
影低白云莫，哀噭那忍听。
士生有如此，储粟不满瓶。
著书穷愁滨，可续离骚经。
以长歌意无极好为老夫听为韵奉别沔鄂亲友
作者：姜夔
朝代：宋

山阴千载人，挥洒照八极。
只今定武刻，犹带龙虎笔。
单侯出机杼，岂自剑舞得。
馀波人竹石，绝叹咄咄逼。
以长歌意无极好为老夫听为韵奉别沔鄂亲友
作者：姜夔
朝代：宋

异时之罘君，在涅守曰颢。
黄钟欠牛铎，淋漓吊遗稿。
有子殊可人，特水见此老。
客来请论文，但道曲肱好。
以长歌意无极好为老夫听为韵奉别沔鄂亲友
作者：姜夔
朝代：宋

滔滔沔鄂留，有靦三宿桑。持钵了白日，事贱丸蛣蜣。念当去石友，烟席闪洒湘。为群试歌商，歌短意则长。
以长歌意无极好为老夫听为韵奉别沔鄂亲友
作者：姜夔
朝代：宋

英英白龙孙，眉目古人气。
拮据营数椽，下帘草生砌。
文章作迳庭，功用见造次。
无庸垂罄嗟，遗安鹿门意。
以长歌意无极好为老夫听为韵奉别沔鄂亲友·其一
作者：姜夔
朝代：宋
体裁：古风

滔滔沔鄂留，有腼三宿桑。持钵了白日，事贱丸蛣蜣。念当去石友，烟席凌江湘。为君试歌商，歌短意则长。
以长歌意无极好为老夫听为韵奉别沔鄂亲友·其一〇
作者：姜夔
朝代：宋

孤鸿度关山，风霜摧翅瓴。
影低白云莫，哀噭那忍听。
士生有如此，储粟不满瓶。
着书穷愁滨，可续离骚经。
以长歌意无极好为老夫听为韵奉别沔鄂亲友·其七
作者：姜夔
朝代：宋

中郎逝千霜，曲高復谁为。
庞翁趣无絃，郑伯功斲鼻。
春风桃花溪，寒渌绕苍翠。
何当从两君，放浪讨幽事。
以长歌意无极好为老夫听为韵奉别沔鄂亲友·其三
作者：姜夔
朝代：宋
体裁：古风

英英白龙孙，眉目古人气。拮据营数椽，下帘草生砌。文章作径庭，功用见造次。无庸垂罄嗟，遗安鹿门意。
以长歌意无极好为老夫听为韵奉别沔鄂亲友·其九
作者：姜夔
朝代：宋

伐木响虚牝，我愿友褐夫。
九关呀虎豹，何时内高袪。
黄鹄眇云树，鹦鹉澹烟芜。
倚杖得清赏，洗心观本初。
以长歌意无极好为老夫听为韵奉别沔鄂亲友·其二
作者：姜夔
朝代：宋

佳人鲁山下，日弄清汉波。
促絃调宝瑟，哀思感人多。
咬哇秦缶击，冷落郢客歌。
知音良不易，如此粲者何。
以长歌意无极好为老夫听为韵奉别沔鄂亲友·其五
作者：姜夔
朝代：宋

山阴千载人，挥洒照八极。
只今定武刻，犹带龙虎笔。
单侯出机杼，岂自剑舞得。
余波入竹石，绝叹咄咄逼。
以长歌意无极好为老夫听为韵奉别沔鄂亲友·其八
作者：姜夔
朝代：宋

宦达羞故妻，贱贫厌丘嫂。
上书云雨迥，还舍笋蕨老。
江皋鉏带经，决计恨不早。
士无五羖皮，没世抱枯槁。
以长歌意无极好为老夫听为韵奉别沔鄂亲友·其六
作者：姜夔
朝代：宋

异时之罘君，在涅守曰颢。
黄钟欠牛铎，淋漓弔遗稿。
有子殊可人，特未见此老。
客来请论文，但道曲肱好。
以长歌意无极好为老夫听为韵奉别沔鄂亲友·其四
作者：姜夔
朝代：宋
体裁：古风

诗人辛国士，句法似阿驹。别墅沧浪曲，绿阴禽鸟呼。颇参金粟眼，渐造文字无。儿辈例学语，屋壁祝蒲卢。
余居苕溪上，与白石洞天为邻。潘德久字予曰：白石道人且以诗见畀。其词曰：“人间官爵似摴蒱，采到枯松亦大夫。白石道人新拜号，断无缴驳任称呼。”予以长句报贶
作者：姜夔
朝代：宋

南山仙人何所食，夜夜山中煮白石。世人唤作白石仙，一生费齿不费钱。仙人食罢腹便便，七十二峰生肺肝。真祖只在南山南，我欲从之不惮远。无方煮石何由软，佳名锡我何敢辞。但愁自此长苦饥，囊中只有转庵诗。便当掬水三咽之。
侧犯·咏芍药
作者：姜夔
朝代：宋

恨春易去。甚春却向扬州住。微雨。正茧栗梢头弄诗句。红桥二十四，总是行云处。无语。渐半脱宫衣笑相顾。金壶细叶，千朵围歌舞。谁念我、鬓成丝，来此共尊俎。後日西园，绿阴无数。寂寞刘郎，自修花谱。
侧犯·咏芍药
作者：姜夔
朝代：宋

恨春易去，甚春却向扬州住。微雨，正茧栗梢头弄诗句。红桥二十四，总是行云处。无语，渐半脱宫衣笑相顾。金壶细叶，千朵围歌舞。谁念我、鬓成丝，来此共尊俎。后日西园，绿阴无数。寂寞刘郎，自修花谱。
侧犯·恨春易去
作者：姜夔
朝代：宋
体裁：词

恨春易去。甚春却向扬州住。微雨。正茧栗梢头弄诗句。红桥二十四，总是行云处。无语。渐半脱宫衣笑相顾。金壶细叶，千朵围歌舞。谁念我、鬓成丝，来此共尊俎。后日西园，绿阴无数。寂寞刘郎，自修花谱。
偶題
作者：姜夔
朝代：宋

阿八宮中酒未醒，天風吹髮夜泠泠。
歸時只怕扶桑暖，赤脚橫騎太一鯨。
偶题
作者：姜夔
朝代：宋

阿八宫中酒未醒，天风吹发夜泠泠。归时只怕扶桑暖，赤脚横骑太一鲸。
偶题
作者：姜夔
朝代：宋

阿八宫中酒未醒，天风吹发夜泠泠。归来只怕扶桑晚，赤脚横骑太乙鲸。
偶题
作者：姜夔
朝代：宋

阿八宫中酒未醒，天风吹髮夜泠泠。
归时只怕扶桑暖，赤脚横骑太一鲸。
八归
作者：姜夔
朝代：宋
体裁：词

芳莲坠粉，蔬桐吹绿，庭院暗雨乍歇。
无端抱影销魂处，还见筱墙萤暗，藓阶蛩切。
送客重寻西去路，问水面、琵琶谁拨。
最可惜、一片江山，总付与啼。
长恨相从未款，而今何事，又对西风离别。
渚寒烟淡，棹移人远，缥缈行舟如叶。
想文君望久，倚竹愁生步罗袜。
归来後、翠尊双饮，下了珠帘，玲珑闲看月。
八归·湘中送胡德华
作者：姜夔
朝代：宋
体裁：词

芳莲坠粉，疏桐吹绿，庭院暗雨乍歇。无端抱影销魂处，还见筱墙萤暗，藓阶蛩切。送客重寻西去路，问水面、琵琶谁拨？最可惜、一片江山，总付与啼鴂。
长恨相逢未款，而今何事，又对西风离别？渚寒烟淡，棹移人远，漂渺行舟如叶。想文君望久，倚竹愁生步罗袜。归来后、翠尊双饮，下了珠帘，玲珑闲看月。
八归·湘中送胡德华
作者：姜夔
朝代：宋

芳莲坠粉，疏桐吹绿，庭院暗雨乍歇。无端抱影销魂处，还见筱墙萤暗，藓阶蛩切。送客重寻西去路，问水面琵琶谁拨。最可惜一片江山，总付与啼鴂。长恨相从未款，而今何事，又对西风离别。渚寒烟淡，棹移人远，缥缈行舟如叶。想文君望久，倚竹愁生步罗袜。归来后，翠尊双饮，下了珠帘，玲珑闲看月。
八归·湘中送胡德华
作者：姜夔
朝代：宋

芳莲坠粉，疏桐吹绿，庭院暗雨乍歇。无端抱影销魂处，还见篠墙萤暗，藓阶蛩切。送客重寻西去路，问水面琵琶谁拨？最可惜、一片江山，总付与啼鴂。长恨相从未款，而今何事，又对西风离别？渚寒烟淡，棹移人远，飘渺行舟如叶。想文君望久，倚竹愁生步罗袜。归来后，翠尊双饮，下了珠帘，玲珑闲看月。
八归·湘中送胡德华
作者：姜夔
朝代：宋

芳莲坠纷，疏桐吹绿，庭院暗雨乍歇。
无端抱影销魂处，还见篠[1]墙萤暗，藓阶蛩切。
送客重寻西去路，问水面琵琶谁拨。
最可惜一片江山，总付与啼鴂。
长恨相从未款，而今何事，又对西风离别。
渚寒烟淡，棹移人远，缥缈行舟如叶。
想文君望久，倚竹愁生步罗袜。
归来后，翠尊双饮，下了珠帘，玲珑闲看月。
八归·芳莲坠粉
作者：姜夔
朝代：宋

芳莲坠粉，蔬桐吹绿，庭院暗雨乍歇。
无端抱影销魂处，还见筱墙萤暗，藓阶蛩切。
送客重寻西去路，问水面、琵琶谁拨。
最可惜、一片江山，总付与啼。
长恨相从未款，而今何事，又对西风离别。
渚寒烟淡，棹移人远，缥缈行舟如叶。
想文君望久，倚竹愁生步罗袜。
归来后、翠尊双饮，下了珠帘，玲珑闲看月。
八归·芳莲坠粉
作者：姜夔
朝代：宋
体裁：词

芳莲坠粉，蔬桐吹绿，庭院暗雨乍歇。
无端抱影销魂处，还见筱墙萤暗，藓阶蛩切。
送客重寻西去路，问水面、琵琶谁拨。
最可惜、一片江山，总付与啼鴂。
长恨相从未款，而今何事，又对西风离别。
渚寒烟淡，棹移人远，缥缈行舟如叶。
想文君望久，倚竹愁生步罗袜。
归来后、翠尊双饮，下了珠帘，玲珑闲看月。
凄凉犯·绿杨巷陌
作者：姜夔
朝代：宋

绿杨巷陌。
秋风起、边城一片离索。
马嘶渐远，人归甚处，戍楼吹角。
情怀正恶。
更衰草寒烟淡薄。
似当时、将军部曲，迤逦度沙漠。
追念西湖上，小舫携歌，晚花行乐。
旧游在否，想如今、翠凋红落。
漫写羊裙，等新雁来时系着。
怕匆匆、不肯寄与，误后约。
凄凉犯·绿杨巷陌
作者：姜夔
朝代：宋

绿杨巷陌。秋风起、边城一片离索。马嘶渐远，人归甚处，戍楼吹角。情怀正恶。更衰草寒烟淡薄。似当时、将军部曲，迤逦度沙漠。追念西湖上，小舫携歌，晚花行乐。旧游在否，想如今、翠凋红落。漫写羊裙，等新雁来时系著。怕匆匆、不肯寄与，误後约。
凄凉犯·绿杨巷陌秋风起
作者：姜夔
朝代：宋

绿杨巷陌秋风起，边城一片离索。马嘶渐远，人归甚处，戍楼吹角。情怀正恶，更衰草寒烟淡薄。似当时、将军部曲，迤逦度沙漠。追念西湖上，小舫携歌，晚花行乐。旧游在否？想如今、翠凋红落。漫写羊裙，等新雁来时系著。怕匆匆、不肯寄与误后约。
凄凉犯（仙吕调犯商调）
作者：姜夔
朝代：宋
体裁：词

绿杨巷陌。秋风起、边城一片离索。马嘶渐远，人归甚处，戍楼吹角。情怀正恶。更衰草寒烟淡薄。似当时、将军部曲，迤逦度沙漠。追念西湖上，小舫携歌，晚花行乐。旧游在否，想如今、翠凋红落。漫写羊裙，等新雁来时系著。怕匆匆、不肯寄与，误后约。
出北关
作者：姜夔
朝代：宋

吴儿临水宅，四面见行舟。蒲叶侵鹅项，杨枝蘸马头。年年人去国，夜夜月窥楼。传语城中客，功名半是愁。
出北关
作者：姜夔
朝代：宋

吴儿临水宅，四面见行舟。
蒲叶浸鹅项，杨枝蘸马头。
年年人去国，夜夜月窥楼。
传语城中客，功名半是愁。
出北关
作者：姜夔
朝代：宋

吴儿临水宅，四面见行舟，
蒲叶浸鹅项，杨枝蘸马头。
年年人去国，夜夜月窥楼。
传语城中客，功名半是愁。
出北關
作者：姜夔
朝代：宋

吳兒臨水宅，四面見行舟。
蒲葉浸鵝項，楊枝蘸馬頭。
年年人去國，夜夜月窺樓。
傳語城中客，功名半是愁。
华藏地云海亭望具区
作者：姜夔
朝代：宋

茫茫复茫茫，中有山苍苍。大哉夫差国，坐断天一方。夫差醉莲宫，大浪摇不醒。越师何从来，夺我玉万顷。年年亭上秋，一笛千古愁。谁能知许事，飞下双白鸥。
华藏寺云海亭望具区
作者：姜夔
朝代：宋

茫茫复茫茫，中有山苍苍。大哉夫差国，坐占天一方。夫差醉莲宫，巨浪摇不醒。越师何从来，夺我玉万顷。年年亭上秋，一笛千古愁。谁能知许事，飞下双白鸥。
华藏寺云海亭望具区
作者：姜夔
朝代：宋

茫茫復茫茫，中有山苍苍。
大哉夫差国，坐断天一方。
夫差醉莲宫，大浪摇不醒。
越师何从来，夺我玉万顷。
年年亭上秋，一笛千古愁。
谁能知许事，飞下双白鸥。
卜算子
作者：姜夔
朝代：宋

家在馬城西，今賦梅屏雪。梅雪相兼不見花，月影玲瓏徹。前度帶愁看，一餉和愁折。若使逋仙及見之，定自成愁絕。
卜算子
作者：姜夔
朝代：宋

御苑接湖波，松下春風細。雲綠峨峨玉萬枝，別有仙風味。長信昨來看，憶共東皇醉。此樹婆娑一惘然，苔蘚生春意。
卜算子
作者：姜夔
朝代：宋

摘蕊暝禽飛，倚樹懸冰落。下竺橋邊淺立時，香已漂流卻。空徑晚煙平，古寺春寒惡。老子尋花第一番，常恐吳兒覺。
卜算子
作者：姜夔
朝代：宋

月上海雲沈，鷗去吳波回。行過西泠有一枝，竹暗人家靜。又見水沈亭，舉目悲風景。花下鋪氈把一杯，緩飲春風影。
卜算子
作者：姜夔
朝代：宋

江左詠梅人，夢繞青青路。因向凌風臺下看，心事還將與。憶別庾郎時，又過林逋處。萬古西湖寂寞春，惆悵誰能賦。
卜算子
作者：姜夔
朝代：宋

綠萼更橫枝，多少梅花樣。惆悵西村一塢春，開遍無人賞。細草藉金輿，歲歲長吟想。枝上麼禽一兩聲，猶似宮娥唱。
卜算子
作者：姜夔
朝代：宋

蘚幹石斜妨，玉蕊松低覆。日暮冥冥一見來，略比年時瘦。涼觀酒初醒，竹閣吟才就。猶恨幽香作許慳，小遲春心透。
卜算子
作者：姜夔
朝代：宋

象笔带香题，龙笛吟春咽。杨柳娇痴未觉愁，花管人离别。路出古昌源，石瘦冰霜洁。折得青＿碧藓花，持向人间说。||
卜算子
作者：姜夔
朝代：宋

象筆帶香題，龍笛吟春咽。楊柳嬌痴未覺愁，花管人離別。路出古昌源，石瘦冰霜潔。折得青須碧蘚花，持向人間說。
卜算子·其二
作者：姜夔
朝代：宋

月上海云沈，鸥去吴波迥。行过西泠有一枝，竹暗人家静。又见水沈亭，举目悲风景。花下铺毡把一杯，缓饮春风影。
卜算子·其二
作者：姜夔
朝代：宋

月上海云沈，鸥去吴波迥。行过西泠有一枝，竹暗人家静。又见水沈亭，举目悲风景。花下铺毡把一杯，缓饮春风影。藓干石斜妨，玉蕊松低覆。日暮冥冥一见来，略比年时瘦。凉观酒初醒，竹阁吟才就。犹恨幽香作许悭，小迟春心透。家在马城西，今赋梅屏雪。梅雪相兼不见花，月影玲珑彻。前度带愁看，一饷和愁折。若使逋仙及见之，定自成愁绝。摘蕊暝禽飞，倚树悬冰落。下竺桥边浅立时，香已漂流却。空径晚烟平，古寺春寒恶。老子寻花第一番，常恐吴儿觉。绿萼更横枝，多少梅花样。惆怅西村一坞春，开遍无人赏。细草藉金舆，岁岁长吟想。枝上么禽一两声，犹似宫娥唱。象笔带香题，龙笛吟春咽。杨柳娇痴未觉愁，花管人离别。路出古昌源，石瘦冰霜洁。折得青须碧藓花，持向人间说。御苑接湖波，松下春风细。云绿峨峨玉万枝，别有仙风味。长信昨来看，忆共东皇醉。此树婆娑一惘然，苔藓生春意。
卜算子·其六
作者：姜夔
朝代：宋
体裁：词

绿萼更横枝，多少梅花样。惆怅西村一坞春，开过无人赏。细草藉金舆，岁岁长吟想。枝上么禽一两声，犹似宫娥唱。
卜算子·其四
作者：姜夔
朝代：宋
体裁：词

家在马城西，曾赋梅屏雪。梅雪相兼不见花，月影玲珑彻。前度带愁看，一晌和愁折。若使逋仙及见之，定自成愁绝。
卜算子·家在马城西
作者：姜夔
朝代：宋
体裁：词

家在马城西，今赋梅屏雪。梅雪相兼不见花，月影玲珑彻。前度带愁看，一饷和愁折。若使逋仙及见之，定自成愁绝。
卜算子·御苑接湖波
作者：姜夔
朝代：宋
体裁：词

御苑接湖波，松下春风细。云绿峨峨玉万枝，别有仙风味。长信昨来看，忆共东皇醉。此树婆娑一惘然，苔藓生春意。
卜算子·摘蕊暝禽飞
作者：姜夔
朝代：宋
体裁：词

摘蕊暝禽飞，倚树悬冰落。下竺桥边浅立时，香已漂流却。空径晚烟平，古寺春寒恶。老子寻花第一番，常恐吴儿觉。
卜算子·月上海云沈
作者：姜夔
朝代：宋
体裁：词

月上海云沈，鸥去吴波回。
行过西泠有一枝，竹暗人家静。
又见水沈亭，举目悲风景。
花下铺毡把一杯，缓饮春风影。
卜算子·月上海云沈
作者：姜夔
朝代：宋

月上海云沈，鸥去吴波迥。行过西冷有一枝，竹暗人家静。又见水沈亭，举目悲风景。花下铺毡把一杯，缓饮春风影。西冷桥在孤山之西，水沈亭在孤山北。
卜算子·绿萼更横枝
作者：姜夔
朝代：宋
体裁：词

绿萼更横枝，多少梅花样。惆怅西村一坞春，开遍无人赏。细草藉金舆，岁岁长吟想。枝上么禽一两声，犹似宫娥唱。
卜算子·藓干石斜妨
作者：姜夔
朝代：宋
体裁：词

藓干石斜妨，玉蕊松低覆。日暮冥冥一见来，略比年时瘦。凉观酒初醒，竹阁吟才就。犹恨幽香作许悭，小迟春心透。
卜算子·藓干石斜妨
作者：姜夔
朝代：宋

藓干石斜妨，玉蕊松低覆。日暮冥冥一见来，略比年时瘦。凉观酒初醒，竹阁吟才就。犹恨幽香作许慳，小迟春心透。
卜算子·象笔带香题
作者：姜夔
朝代：宋
体裁：词

象笔带香题，龙笛吟春咽。杨柳娇痴未觉愁，花管人离别。路出古昌源，石瘦冰霜洁。折得青须碧藓花，持向人间说。
卜算子（吏部梅花八咏，次韵。）
作者：姜夔
朝代：宋
体裁：词

江左咏梅人，梦绕青青路。因向凌风台下看，心事还将与。忆别庾郎时，又过林逋处。万古西湖寂寞春，惆怅谁能赋。
古乐府
作者：姜夔
朝代：宋

甚欲逐郎行。畏人笑无媒。
日日东风起，西家桃李开。
古乐府
作者：姜夔
朝代：宋

裁衣赠所叹，曲领再三安。
叹出无人试，闺中自着看。
古乐府·其一
作者：姜夔
朝代：宋

裁衣赠所欢，曲领再三安。
欢出无人试，闺中自着看。
古乐府三首
作者：姜夔
朝代：宋

裁衣赠所欢，曲领再三安。欢出无人试，闺中自著看。甚欲逐郎行，畏人笑无媒。日日东风起，西家桃李开。令我歌一曲，曲终郎见留。万一不当意，翻作平生羞。
古乐府三首·其一
作者：姜夔
朝代：宋

裁衣赠所欢，曲领再三安。欢出无人试，闺中自著看。
古乐府三首·其三
作者：姜夔
朝代：宋
体裁：乐府曲辞

令我歌一曲，曲终郎见留。万一不当意，翻作平生羞。
古乐府三首·其二
作者：姜夔
朝代：宋
体裁：乐府曲辞

甚欲逐郎行，畏人笑无媒。日日东风起，西家桃李开。
古樂府·其一
作者：姜夔
朝代：宋

裁衣贈所歡，曲領再三安。
歡出無人試，閨中自著看。
古樂府·其三
作者：姜夔
朝代：宋

令我歌一曲，曲終郎見留。
萬一不當意，翻作平生羞。
古樂府·其二
作者：姜夔
朝代：宋

甚欲逐郎行，畏人笑無媒。
日日東風起，西家桃李開。
句
作者：姜夔
朝代：宋

花花竹里无人见，一夜只香过石桥。
句
作者：姜夔
朝代：宋

花花竹里无人见，一夜只香过石桥墩。
句·其一
作者：姜夔
朝代：宋
体裁：句

小山不能云，大山半为天。
句·其一
作者：姜夔
朝代：宋

小山不能雲，大山半爲天。
句·其三
作者：姜夔
朝代：宋

梅花竹裏无人见，一夜吹香过石桥。
句·其三
作者：姜夔
朝代：宋

梅花竹裏無人見，一夜吹香過石橋。
句·其二
作者：姜夔
朝代：宋

屋角紅梅樹，花前白石生。
句·其二
作者：姜夔
朝代：宋
体裁：句

屋角红梅树，花前白石生。
句·其四
作者：姜夔
朝代：宋
体裁：句

中兴无限艰难意，日暮湖平力士归。
句·其四
作者：姜夔
朝代：宋

中興無限艱難意，日暮湖平力士歸。
同朴翁登卧龍山
作者：姜夔
朝代：宋

龍尾回平野，簷牙出翠微。
望山憐綠遠，坐樹覺春歸。
草合平吳路，鷗忘覇越機。
午凉松影亂，白羽對禪衣。
同朴翁登卧龙山
作者：姜夔
朝代：宋

龙尾回平野，檐牙出翠微。
望山怜绿远，坐树觉春归。
草合平吴路，鸥忘覇越机。
午凉松影乱，白羽对禅衣。
同朴翁登卧龙山
作者：姜夔
朝代：宋

龙尾回平野，檐牙出翠微。望山怜绿远，坐树觉春归。草合平吴路，鸥忘霸越机。午凉松影乱，白羽对禅衣。
同潘德久作明妃作
作者：姜夔
朝代：宋

年年心随春，日日穹庐中。
遥见沙上月，忽忆建章宫。
同潘德久作明妃作
作者：姜夔
朝代：宋

明妃未嫁时，满宫妒蛾眉。一朝辞玉陛，人人泪双垂。
同潘德久作明妃作
作者：姜夔
朝代：宋

身同汉使来，不同汉使归。
虽为胡中妇，只着汉家认。
同潘德久作明妃作·其一
作者：姜夔
朝代：宋

明妃未嫁时，满宫妬蛾眉。
一朝辞玉陛，人人泪双垂。
同潘德久作明妃作·其一
作者：姜夔
朝代：宋

明妃未嫁時，滿宮妬蛾眉。
一朝辭玉陛，人人淚雙垂。
同潘德久作明妃作·其三
作者：姜夔
朝代：宋

身同汉使来，不同汉使归。
虽为胡中妇，只着汉家衣。
同潘德久作明妃作·其三
作者：姜夔
朝代：宋

身同漢使來，不同漢使歸。
雖爲胡中婦，只著漢家衣。
同潘德久作明妃作·其二
作者：姜夔
朝代：宋

年年心隨雁，日日穹廬中。
遥見沙上月，忽憶建章宮。
同潘德久作明妃诗三首
作者：姜夔
朝代：宋

明妃未嫁时，满宫妒娥眉。一朝辞玉陛，人人泪双垂。年年心随雁，日日穹庐中。遥见沙上月，忽忆建章宫。身同汉使来，不同汉使归。虽为塞外妇，只著汉家衣。
同潘德久作明妃诗三首·其一
作者：姜夔
朝代：宋

明妃未嫁时，满宫妒娥眉。一朝辞玉陛，人人泪双垂。
同潘德久作明妃诗三首·其三
作者：姜夔
朝代：宋

身同汉使来，不同汉使归。虽为塞外妇，只著汉家衣。
同潘德久作明妃诗三首·其二
作者：姜夔
朝代：宋
体裁：五言绝句

年年心随雁，日日穹庐中。遥见沙上月，忽忆建章宫。
呈徐通仲兼简仲锡
作者：姜夔
朝代：宋

斯文准乾坤，作者难屈指。我从李郭游，知有徐孺子。春风橘洲前，白月太湖尾。怀哉来无期，玉唾炯在纸。去年识仲氏，何啻空谷喜。合并忽自天，颠倒见底里。维君天下士，竹箭东南美。胡不在石渠，诸公当料理。千岩今林宗，泉石助风轨。示疾不下堂，有句高八米。此老笔砚交，诚斋古元礼。毫端洒秋露，去国词愈伟。属闻都门别，回首即桑梓。独怜苕溪上，垂榻俟行李。烟波肯寻盟，归棹为君舣。
呈徐通仲兼简仲锡通仲与诚斋为乡人近来赴调
作者：姜夔
朝代：宋

斯文准乾坤，作者难屈指。我从李郎游，知有徐孺子。春风杼洲前，白月太湖尾。怀哉来无期，玉唾炯在纸。去年识仲氏，何啻空谷喜。合并忽自天，倾倒见底里。维君天下土，竹箭东南美。胡不在石渠，诸公当料理。千岩今林宗，泉石助风轨。示疾不下堂，有句高八米。此老笔砚交，诚斋古元礼。毫端酒秋露，去国词愈伟。属闻都门别，回首即桑梓。独怜苕溪上，垂榻俟行李。烟波肯寻盟，归棹为君舣。
呈徐通仲兼简仲锡通仲与诚斋为乡人近来赴调而诚斋去国又通仲久与千岩有苕霅之约而未至余挽通仲欲与同归千岩故末章及之
作者：姜夔
朝代：宋

斯文准干坤，作者难屈指。
我从李郎游，知有徐孺子。
春风橘洲前，白月太湖尾。
怀哉来无期，玉唾炯在纸。
去年识仲氏，何啻空谷喜。
合并忽自天，倾倒见底裏。
维君天下士，竹箭东南美。
胡不在石渠，诸公当料理。
千岩今林宗，泉石助风轨。
示疾不下堂，有句高八米。
此老笔砚交，诚斋古元礼。
毫端洒秋露，去国词愈伟。
属闻都门别，回首即桑梓。
独怜苕溪上，垂榻俟行李。
烟波肯寻盟，归棹为君舣。
呈徐通仲兼簡仲錫通仲與誠齋爲鄉人近來赴調而誠齋去國又通仲久與千巖有苕霅之約而未至余挽通仲欲與同歸千巖故末章及之
作者：姜夔
朝代：宋

斯文準乾坤，作者難屈指。
我從李郎遊，知有徐孺子。
春風橘洲前，白月太湖尾。
懷哉來無期，玉唾炯在紙。
去年識仲氏，何啻空谷喜。
合并忽自天，傾倒見底裏。
維君天下士，竹箭東南美。
胡不在石渠，諸公當料理。
千巖今林宗，泉石助風軌。
示疾不下堂，有句高八米。
此老筆硯交，誠齋古元禮。
毫端洒秋露，去國詞愈偉。
屬聞都門別，回首即桑梓。
獨憐苕溪上，垂榻俟行李。
煙波肯尋盟，歸棹爲君艤。
和王祕書遊水樂洞
作者：姜夔
朝代：宋

自是瀛洲客，還因野趣來。
解衣吟寂寞，携酒上崔嵬。
石洞山山秀，梔花樹樹開。
只應巖下水，相送上船回。
和王秘书游水乐洞
作者：姜夔
朝代：宋
体裁：五言律诗

自是瀛洲客，还因野趣来。解衣吟寂寞，携酒上崔嵬。石洞山山秀，栀花树树开。只应岩下水，相送上船回。
和轉庵丹桂韵
作者：姜夔
朝代：宋

野人復何知，自謂山澤好。
來裨奉常議，識笳鼓羽葆。
誰憐老垂垂，却入閙浩浩。
營巢猶是寓，學圃何不早。
淮桂手所植，漢甕躬自抱。
花開不忍出，花落不忍掃。
佳客夜深來，清尊月中倒。
一禪兩居士，更約踐幽討。
和转庵丹桂韵
作者：姜夔
朝代：宋
体裁：古风

野人复何知，自谓山泽好。来裨奉常议，识笳鼓羽葆。谁怜老垂垂，却入闹浩浩。营巢犹是寓，学圃何不早。淮桂手所植，汉瓮躬自抱。花开不忍出，花落不忍扫。佳客夜深来，清尊月中倒。一禅两居士，更约践幽讨。
和转庵丹桂韵
作者：姜夔
朝代：宋

野人復何知，自谓山泽好。
来裨奉常议，识笳鼓羽葆。
谁怜老垂垂，却入闹浩浩。
营巢犹是寓，学圃何不早。
淮桂手所植，汉瓮躬自抱。
花开不忍出，花落不忍扫。
佳客夜深来，清尊月中倒。
一禅两居士，更约践幽讨。
喜迁莺慢喜迁莺
作者：姜夔
朝代：宋
体裁：词

玉珂朱组。又占了、道人林下真趣。窗户新成，青红犹润，双燕为君胥宇。秦淮贵人宅第，问谁记、六朝歌舞。总付与、在柳桥花馆，玲珑深处。居士。闲记取。高卧未成，且种松千树。觅句堂深，写经窗静，他日任听风雨。列仙更教谁做，一院双成俦侣。世间住。且休将鸡犬，云中飞去。
嘉泰壬戌上元日訪全老於浄林廣福院觀沈傳師碑隆茂宗畫贈詩二首·其一
作者：姜夔
朝代：宋

深衣跨羸驂，杳杳春山路。
入寺君未知，閒看移桂樹。
嘉泰壬戌上元日訪全老於浄林廣福院觀沈傳師碑隆茂宗畫贈詩二首·其二
作者：姜夔
朝代：宋

沈碑含秀潤，隆畫出神奇。
道人那得此，老子乃躭之。
嘉泰壬戌上元日访全老于浄林广福院观沈传师碑隆茂宗画赠诗二首·其二
作者：姜夔
朝代：宋

沈碑含秀润，隆画出神奇。
道人那得此，老子乃躭之。
嘉泰壬戌上元日访全老於净林广福院观沈傅师碑隆茂宗画赠诗二首
作者：姜夔
朝代：宋

深衣跨羸骖，杳杳春山路。入寺君未知，閒看移桂树。沈碑含秀润，隆画出神奇。道人那得此，老子乃耽之。
嘉泰壬戌上元日访全老於净林广福院观沈傅师碑隆茂宗画赠诗二首·其一
作者：姜夔
朝代：宋
体裁：五言绝句

深衣跨羸骖，杳杳春山路。入寺君未知，閒看移桂树。
嘉泰壬戌上元日访全老於净林广福院观沈傅师碑隆茂宗画赠诗二首·其二
作者：姜夔
朝代：宋
体裁：五言绝句

沈碑含秀润，隆画出神奇。道人那得此，老子乃耽之。
嘉泰壬戌上元日访全老於净林广福院观深传师
作者：姜夔
朝代：宋

深衣跨羸骖，杳杳春山路。入寺君未知，闲看移桂村。深碑含秀润，隆画出神奇。道人那得此，老子秘耽之。
嘲林可山称和靖七世孙
作者：姜夔
朝代：宋
体裁：七言绝句

和靖当年不娶妻，因何七世有孙儿。若非鹤种并龙种，定是瓜皮搭李皮。
嘲林可山称和靖七世孙
作者：姜夔
朝代：宋

和靖当年不聚妻，因何七世有孙儿。若非鹤种并龙种，定是瓜皮搭李皮。
嘲林可山稱和靖七世孫
作者：姜夔
朝代：宋

和靖當年不娶妻，因何七世有孫兒。
若非鶴種并龍種，定是瓜皮搭李皮。
坐上和約齋
作者：姜夔
朝代：宋

句入冰輪冷，愁因玉宇開。
可無如此客，猶恨不能杯。
好句長城立，寒鴉結陣來。
箜篌莫停手，拚却斷腸回。
坐上和约斋
作者：姜夔
朝代：宋

句入冰轮冷，愁因玉宇开。
可无如此客，犹恨不能杯。
好句长城立，寒鸦结阵来。
箜篌莫停手，拚却断肠回。
坐上和约斋
作者：姜夔
朝代：宋

句入冰轮冷，愁因玉宇开。可无如此客，犹恨不能杯。好句长城立，寒鸦结阵来。箜篌莫停手，？却断肠回。
坐上和约斋
作者：姜夔
朝代：宋
体裁：五言律诗

句入冰轮冷，愁因玉宇开。可无如此客，犹恨不能杯。好句长城立，寒鸦结阵来。箜篌莫停手，�却断肠回。
坐上和约斋
作者：姜夔
朝代：宋

句入冰轮冷，愁因玉宇开。可无如此客，犹恨不能杯。好句长城立，寒鸦结陈来。箜篌晨这手，拚却断肠回。
壽朴翁
作者：姜夔
朝代：宋

與師同月不同年，歸墨歸儒各自緣。
想得山中無壽酒，但携茶到菊花前。
夏日寄朴翁朴时在灵隐
作者：姜夔
朝代：宋

风只松树枝，怀念松间友。云从北山来，令我屡回首。山灵夜放起，山雨侵人衣。遥知竹窗里，自吟新雨诗。
夏日寄朴翁朴时在灵隠
作者：姜夔
朝代：宋

风吹松树枝，怀我松间友。
云从北山来，令我屡回首。
山灵夜夜起，山雨侵人衣。
遥知竹窗裏，自吟新雨诗。
夏日寄朴翁朴時在靈隠
作者：姜夔
朝代：宋

風吹松樹枝，懷我松間友。
雲從北山來，令我屢回首。
山靈夜夜起，山雨侵人衣。
遥知竹窗裏，自吟新雨詩。
夏日寄朴翁朴翁时在灵隐
作者：姜夔
朝代：宋

风吹松树枝，怀我松间友。云从北山来，令我屡回首。山云夜夜起，山雨侵人衣。遥知竹窗里，自吟新雨诗。
夜行船
作者：姜夔
朝代：宋

略彴橫溪人不度。聽流澌、佩環無數。屋角垂枝，船頭生影，算唯有、春知處。回首江南天欲暮。折寒香、倩誰傳語。玉笛無聲，詩人有句，花休道、輕分付。
夜行船（己酉岁，寓吴兴，同田几道寻梅北山沈氏圃载雪而归）
作者：姜夔
朝代：宋
体裁：词

略彴横溪人不度。听流澌、佩环无数。屋角垂枝，船头生影，算唯有、春知处。回首江南天欲暮。折寒香、倩谁传语。玉笛无声，诗人有句，花休道、轻分付。
契丹歌
作者：姜夔
朝代：宋

契丹家住云沙中，耆车如水马若龙。春来草色一万里，芍药牡丹相间红。大儿牵车小儿舞，弹弄琵琶调美女。一春浪荡不归家，自有穹庐障风雨。平沙软草天鹅肥，健儿千骑晓打围。皂旗低昂围渐急，惊作羊角凌空飞。海东健鹘健如许，韝上风生看一举。万里追奔未可知，划见纷纷落毛羽。平章俊味天下无，年年海上驱群胡。一鹅先得金百两，天使走送贤王庐。天鹅之飞铁为翼，射生小儿空看得。腹中惊怪有新姜，元是江南经宿食。
契丹歌
作者：姜夔
朝代：宋

契丹家住云沙中，耆车如水马若龙。
春来草色一万里，芍药牡丹相间红。
大胡牵车小胡舞，弹胡琵琶调胡女。
一春浪宕不归家，自有穹庐障风雨。
平沙软草天鹅肥，胡儿千骑晓打围。
皂旗低昂围渐急，惊作羊角凌空飞。
海东健鹘健如许，鞴上风生看一举。
万里追奔未可知，划见纷纷落毛羽。
平章俊味天下无，年年海上驱群胡。
一鹅先得金百两，天使走送贤王庐。
天鹅之飞铁为翼，射生小儿空看得。
腹中惊怪有新姜，元是江南经宿食。
契丹歌
作者：姜夔
朝代：宋

契丹家住云沙中，耆车如水马若龙。春来草色一万里，芍药牡丹相间红。大胡牵车小胡舞，弹胡琵琶调胡女。一春浪宕不归家，自有穹庐障风雨。平沙软草天鹅肥，胡儿千骑晓打围。皂旗低昂围渐急，惊作羊解凌空飞。海东健鹘健如许，韝上风生看一举。万里追奔未可知，划见纷纷落毛羽。平章俊味天下无，年年海上驱群胡。一鹅先得金百两，天使走送贤王庐。天鹅之飞铁为翼，射生小儿空看得。腹中惊怪有新姜，元是江南经宿食。
契丹歌
作者：姜夔
朝代：宋

契丹家住雲沙中，耆車如水馬若龍。
春來草色一萬里，芍藥牡丹相間紅。
大胡牽車小胡舞，彈胡琵琶調胡女。
一春浪宕不歸家，自有穹廬障風雨。
平沙軟草天鵝肥，胡兒千騎曉打圍。
皂旗低昂圍漸急，驚作羊角凌空飛。
海東健鶻健如許，韝上風生看一舉。
萬里追奔未可知，劃見紛紛落毛羽。
平章俊味天下無，年年海上驅群胡。
一鵝先得金百兩，天使走送賢王廬。
天鵝之飛鐵爲翼，射生小兒空看得。
腹中驚怪有新薑，元是江南經宿食。
女郎山
作者：姜夔
朝代：宋

不見郢中能賦客，可憐負此女郎山。
冰魂寂寞無歸處，獨宿鴛鴦沙水寒。
女郎山
作者：姜夔
朝代：宋

不见郢中能赋客，可怜负此女郎山。冰魂寂寞无归处，独宿鸳鸯沙冰寒。
女郎山
作者：姜夔
朝代：宋
体裁：七言绝句

不见郢中能赋客，可怜负此女郎山。冰魂寂寞无归处，独宿鸳鸯沙水寒。
好事近
作者：姜夔
朝代：宋

涼夜摘花鈿，苒苒動搖雲綠。金絡一團香露，正紗廚人獨。朝來碧縷放長穿，釵頭掛層玉。記得如今時候，正荔枝初熟。
好事近·赋茉莉
作者：姜夔
朝代：宋
体裁：词

凉夜摘花钿，苒苒动摇云绿。金络一团香露，正纱厨人独。朝来碧缕放长穿，钗头挂层玉。记得如今时候，正荔枝初熟。
好事近（赋茉莉）
作者：姜夔
朝代：宋

凉夜摘花钿，苒苒动摇云绿。金络一团香露，正纱厨人独。朝来碧缕放长穿，钗头＿层玉。记得如今时候，正荔枝初熟。
姑苏怀古
作者：姜夔
朝代：宋
体裁：七言绝句

夜暗归云绕柁牙，江涵星影鹭眠沙。行人怅望苏台柳，曾与吴王扫落花。
姑苏怀古
作者：姜夔
朝代：宋

夜暗归云绕柂牙，江涵星影鹭眠沙。
行人怅望苏台柳，曾与吴王扫落花。
姑蘇懷古
作者：姜夔
朝代：宋

夜暗歸雲繞柂牙，江涵星影鷺眠沙。
行人悵望蘇臺柳，曾與吳王掃落花。
寄上张参政
作者：姜夔
朝代：宋

姑苏台下梅花树，应为调羹故早开。燕初休夸香雾重，鸳行却望衮衣来。前时甲第仍重柳，今度沙堤已种槐。应念无枝夜飞鹊，月寒风劲羽毛摧。
寄上张参政
作者：姜夔
朝代：宋

姑苏台下梅花树，应为调羹故早开。
燕寝休夸香雾重，鸳行却望衮衣来。
前时甲第仍垂柳，今度沙堤已种槐。
应念无枝夜飞鹊，月寒风劲羽毛摧。
寄上张参政
作者：姜夔
朝代：宋

姑苏台下梅花树，应为调羹故早开。燕寝休誇香雾重，鸳行却望衮衣来。前时甲第仍垂柳，今度沙堤已种槐。应念无枝夜飞鹊，月寒风劲羽毛摧。
寄上張參政
作者：姜夔
朝代：宋

姑蘇臺下梅花樹，應爲調羹故早開。
燕寢休誇香霧重，鴛行却望衮衣來。
前時甲第仍垂柳，今度沙堤已種槐。
應念無枝夜飛鵲，月寒風勁羽毛摧。
寄上郑郎中
作者：姜夔
朝代：宋

梅根东望九会云，中有风流衣乡人。名下一生劳梦想，尊前数语倍情亲。节旄在道催归汉，花鸟留君且作春。见说祥风挟时雨，故园松菊亦精神。
寄上郑郎中
作者：姜夔
朝代：宋
体裁：七言律诗

梅根东望九华云，中有风流衣绣人。名下一生劳梦想，尊前数语倍情亲。节旄在道催归汉，花鸟留君且作春。见说祥风挟时雨，故园松菊亦精神。
寄上鄭郎中
作者：姜夔
朝代：宋

梅根東望九華雲，中有風流衣繡人。
名下一生勞夢想，尊前數語倍情親。
節旄在道催歸漢，花鳥留君且作春。
見說祥風挾時雨，故園松菊亦精神。
寄俞子
作者：姜夔
朝代：宋

此郎都无子弟气，夜对黄妳笼青灯。
只今落脚堕鸢外，欲往从之欢未能。
郎罢才名今日发，佐州亦复坐穷边。
甚欲出手相料理，东南风高难寄笺。
寄俞子·其一
作者：姜夔
朝代：宋

此郎都无子弟气，夜对黄奶笼青灯。
只今落脚堕鸢外，欲往从之叹未能。
寄俞子·其一
作者：姜夔
朝代：宋

此郎都無子弟氣，夜對黄嬭籠青燈。
只今落脚墮鳶外，欲往從之歎未能。
寄俞子·其二
作者：姜夔
朝代：宋

郎罢才名今白髮，佐州亦復坐穷边。
甚欲出手相料理，东南风高难寄笺。
寄俞子·其二
作者：姜夔
朝代：宋

郎罷才名今白髮，佐州亦復坐窮邊。
甚欲出手相料理，東南風高難寄牋。
寄俞子二首
作者：姜夔
朝代：宋

此郎都无子弟气，夜对黄妳笼青灯。君今落脚堕鸢外，欲往从之叹未能。郎罢才名今白发，佐州亦复坐穷边。甚欲出手相料理，东南风高难寄笺。
寄俞子二首·其一
作者：姜夔
朝代：宋

此郎都无子弟气，夜对黄妳笼青灯。君今落脚堕鸢外，欲往从之叹未能。
寄俞子二首·其二
作者：姜夔
朝代：宋

郎罢才名今白发，佐州亦复坐穷边。甚欲出手相料理，东南风高难寄笺。
寄时父
作者：姜夔
朝代：宋

迟君日日数归程，到得君归我已行。一路好山思共看，半年有酒不同倾。吾侪政坐清贫累，各自而今白发生。人物眇然须强饭，天工应不负才名。
寄时父
作者：姜夔
朝代：宋

迟君日日数归程，到得君归我已行。
一路好山思共看，半年有酒不同倾。
吾侪政坐清贫累，各自而今白髮生。
人物眇然须强饭，天工应不负才名。
寄时父
作者：姜夔
朝代：宋

迟君日日数归程，到得君归我已行。一路好山思共看，半年有酒不同倾。吾侪正坐清贫累，各自而今白发生。人物渺然须强饭，天工应不负才名。
寄時父
作者：姜夔
朝代：宋

遲君日日數歸程，到得君歸我已行。
一路好山思共看，半年有酒不同傾。
吾儕政坐清貧累，各自而今白髮生。
人物眇然須强飯，天工應不負才名。
寄田郎
作者：姜夔
朝代：宋

楚楚田郎亦大奇，少年風味我曾知。
春城寒食誰相伴，夜月梨花有所思。
剪燭屢呼金鑿落，倚窗閑品玉參差。
含情不擬逢人說，鸚鵡能歌自作詞。
寄田郎
作者：姜夔
朝代：宋

楚楚田郎亦大奇，少年风味我曾知。春城寒食谁相伴，夜月梨花有所思。剪烛屡呼金凿落，倚窗閒品玉参差。含情不拟逢人说，鹦鹉能歌自作词。
寄田郎
作者：姜夔
朝代：宋

楚楚田郎亦大奇，少年风味我曾知。
春城寒食谁相伴，夜月梨花有所思。
剪烛屡呼金凿落，倚窗闲品玉参差。
含情不拟逢人说，鹦鹉能歌自作词。
寄田郎
作者：姜夔
朝代：宋

楚楚田郎亦大奇，少年风味我曾知。
春城寒食谁相伴，夜月犁花有所思。
剪烛屡呼金鉴落，倚窗闲品玉参差。
含情不拟逢人说，鹦鹉能歌自作词。
寺中
作者：姜夔
朝代：宋

幸自不居城，西風覺又生。
空山多雨氣，廢寺少人聲。
髮爲憂時白，吟因入夜清。
推窗問天色，猶有佛燈明。
寺中
作者：姜夔
朝代：宋

幸自不居城，西风觉又生。空山多雨气，废寺少人声。发为忧时白，吟因入夜清。推窗问天色，犹有佛灯明。
寺中
作者：姜夔
朝代：宋

幸自不居城，西风觉又生。
空山多雨气，废寺少人声。
发为忧时白，吟因入夜肖。
推窗问天色，犹有佛灯明。
寺中
作者：姜夔
朝代：宋

幸自不居城，西风觉又生。
空山多雨气，废寺少人声。
髮为忧时白，吟因入夜清。
推窗问天色，犹有佛灯明。
寿朴翁
作者：姜夔
朝代：宋
体裁：七言绝句

与师同月不同年，归墨归儒各自缘。想得山中无寿酒，但携茶到菊花前。
小重山令·小重山
作者：姜夔
朝代：宋

人繞湘皋月墜時。斜橫花樹小，浸愁漪。一春幽事有誰知。東風冷、香遠茜裙歸。鷗去昔遊非。遙憐花可可，夢依依。九疑雲杳斷魂啼。相思血，都沁綠筠枝。
小重山令·小重山
作者：姜夔
朝代：宋

寒食飛紅滿帝城。慈烏相對立，柳青青。玉階端笏細陳情。天恩許，春儘可還京。鵲報倚門人。安輿扶上了，更親擎。看花攜樂緩行程。爭迎處，堂下拜公卿。
小重山令·赋潭州红梅
作者：姜夔
朝代：宋

人绕湘皋月坠时。斜横花树小，浸愁漪。一春幽事有谁知？东风冷，香远茜裙归。鸥去昔游非。遥怜花可可，梦依依。九疑云杳断魂啼。相思血，都沁绿筠枝。
小重山令小重山潭州红梅
作者：姜夔
朝代：宋
体裁：词

人绕湘皋月坠时。斜横花树小，浸愁漪。一春幽事有谁知。东风冷、香远茜裙归。鸥去昔游非。遥怜花可可，梦依依。九疑云杳断魂啼。相思血，都沁绿筠枝。
小重山令（赵郎中谒告迎侍太夫人，将来都下。予喜，为作此曲）
作者：姜夔
朝代：宋
体裁：词

寒食飞红满帝城。慈乌相对立，柳青青。玉阶端笏细陈情。天恩许，春尽可还京。鹊报倚门人。安舆扶上了，更亲擎。看花携乐缓行程。争迎处，堂下拜公卿。
少年游·戏平甫
作者：姜夔
朝代：宋
体裁：词

双螺未合，双蛾先敛，家在碧云西。别母情怀，随郎滋味，桃叶渡江时。扁舟载了，匆匆归去，今夜泊前溪。杨柳津头，梨花墙外，心事两人知。
平甫放三十二鷗于吳松余不及與盟
作者：姜夔
朝代：宋

橋下松陵綠浪橫，來遲不與白鷗盟。
知君久對青山立，飛盡梨花好句成。
平甫放三十六鸥於吴松余不及与盟
作者：姜夔
朝代：宋
体裁：七言绝句

桥下松陵绿浪横，来迟不与白鸥盟。知君久对青山立，飞尽梨花好句成。
平甫見招不欲往·其一
作者：姜夔
朝代：宋

老去無心聽管絃，病來杯酒不相便。
人生難得秋前雨，乞我虛堂自在眠。
平甫見招不欲往·其二
作者：姜夔
朝代：宋

樓閣萬重秋雨裏，峰巒四合暮潮邊。
鳳城今夕涼如水，多少人家試管絃。
平甫见招不欲往
作者：姜夔
朝代：宋

楼阁万重秋雨里，峰峦四合暮潮边。
凤城今夕凉如水，多少人家度管纺。
平甫见招不欲往·其一
作者：姜夔
朝代：宋

老去无心听管絃，病来杯酒不相便。
人生难得秋前雨，乞我虚堂自在眠。
平甫见招不欲往·其二
作者：姜夔
朝代：宋

楼阁万重秋雨裏，峰峦四合暮潮边。
凤城今夕凉如水，多少人家试管絃。
平甫见招不欲往二首
作者：姜夔
朝代：宋

老去无心听管弦，病来杯酒不相便。人生难得秋前雨，乞我虚堂自在眠。楼阁万重秋雨里，峰峦四合暮潮边。凤城今夕凉如水，多少人家试管弦。
平甫见招不欲往二首·其一
作者：姜夔
朝代：宋
体裁：诗

老去无心听管弦，病来杯酒不相便。人生难得秋前雨，乞我虚堂自在眠。
平甫见招不欲往二首·其二
作者：姜夔
朝代：宋

楼阁万重秋雨里，峰峦四合暮潮边。凤城今夕凉如水，多少人家试管弦。
庆宫春
作者：姜夔
朝代：宋
体裁：词

双桨莼波，一蓑松雨，暮愁渐满空阔。呼我盟鸥，翩翩欲下，背人还过木末。那回归去，荡云雪、孤舟夜发。伤心重见，依约眉山，黛痕低压。
采香径里春寒，老子婆娑，自歌谁答？垂虹西望，飘然引去，此兴平生难遏。酒醒波远，正凝想、明珰素袜。如今安在？惟有阑干，伴人一霎。
庆宫春·双桨莼波
作者：姜夔
朝代：宋

双桨莼波，一蓑松雨，暮愁渐满空阔。呼我盟鸥，翩翩欲下，背人还过木末。那回归去，荡云雪、孤舟夜发。伤心重见，依约眉山，黛痕低压。
采香径里春寒，老子婆娑，自歌谁答？垂虹西望，飘然引去，此兴平生难遏。酒醒波远，正凝想、明挡素袜。如今安在？惟有阑干，伴人一霎。
庆宫春·双桨莼波
作者：姜夔
朝代：宋

绍熙辛亥除夕。余别石湖归吴兴，雪后夜过垂虹，尝赋诗云：“笠泽茫茫雁影微。玉峰重叠护云衣；长桥寂寞春寒夜，只有诗人一舸归。”后五年冬，复与俞商卿、张平甫、钴朴翁自封禺同载，诣梁溪。道经吴淞。山寒天迥，云浪四合，中夕相呼步垂虹。星斗下垂。错杂渔火。朔吹凛凛。卮酒不能支。朴翁以衾自缠，犹相与行吟。因赋此阙，盖过旬，涂稿乃定。朴翁咎余无益，然意所耽，不能自已也。平甫、商卿、朴翁皆工于诗。所出奇诡；余亦强追逐之。此行既归。各得五十余解。双桨莼波，一蓑松雨，暮愁渐满空阔。呼我盟鸥，翩翩欲下，背人还过木末。那回归去，荡云雪、孤舟夜发。伤心重见，依约眉山，黛痕低压。采香径里春寒，老子婆娑，自歌谁答？垂虹西望，飘然引去，此兴平生难遏。酒醒波远，正凝想、明挡素袜。如今安在？惟有阑干，伴人一霎。（明挡一作：珰）
庆宫春·双浆莼波
作者：姜夔
朝代：宋

双浆莼波，一蓑松雨，暮愁渐满空阔。呼我盟鸥，翩翩欲下，背人还过木末。那回归去，荡云雪，孤舟夜发。伤心重见，依约眉山，黛痕低压。采香径里春寒，老子婆娑，自歌谁答。垂虹西望，飘然引去，此兴平生难遏。酒醒波远，政凝想、明珰素袜。如今安在，唯有栏杆，伴人一霎。
庆宫春·高阳台·双桨莼波
作者：姜夔
朝代：宋
体裁：词

双桨莼波，一蓑松雨，暮愁渐满空阔。呼我盟鸥，翩翩欲下，背人还过木末。那回归去，荡云雪、孤舟夜发。伤心重见，依约眉山，黛痕低压。采香径里春寒，老子婆娑，自歌谁答。垂虹西望，飘然引去，此兴平生难遏。酒醒波远，政凝想、明珰素袜。如今安在，唯有阑干，伴人一霎。
庆宫春·高阳台·双桨莼波
作者：姜夔
朝代：宋
体裁：词

双桨莼波，一蓑松雨，暮愁渐满空阔。
呼我盟鸥，翩翩欲下，背人还过木末。
那回归去，荡云雪、孤舟夜发。
伤心重见，依约眉山，黛痕低压。
采香径里春寒，老子婆娑，自歌谁答。
垂虹西望，飘然引去，此兴平生难遏。
酒醒波远，政凝想、明素袜。
如今安在，唯有阑干，伴人一霎。
张平甫哀挽
作者：姜夔
朝代：宋

将军家世出臞儒，合上青云作计疎。
吴下宅成花未种，湖边地吉草新锄。
空嗟过隙催人世，頼有提孩读父书。
它日石羊芳草路，弟兄来此一沾裾。
张平甫哀挽
作者：姜夔
朝代：宋

将军家世出臞儒，合上青云作计疏。吴下宅成花未种，湖边地吉草新锄。空嗟过隙催人世，赖有提孩读父书。他日石羊芳草路，弟兄来此一沾裾。
张平甫哀挽
作者：姜夔
朝代：宋

将军家世出臞儒，合上青云作计疏。吴下宅成花未种，湖边地吉草新锄。空嗟过隙催人世，赖有提孩读父书。它日石羊芳划路，弟兄来此一沾裾。
張平甫哀挽
作者：姜夔
朝代：宋

將軍家世出臞儒，合上青雲作計疎。
吳下宅成花未種，湖邊地吉草新鋤。
空嗟過隙催人世，頼有提孩讀父書。
它日石羊芳草路，弟兄來此一沾裾。
征招
作者：姜夔
朝代：宋

篷方底，舟师行歌，徐徐曳之如偃卧榻上，无动摇突兀势，以故得尽情骋望。予欲家焉而未得，作徵招以寄兴。徵招、角招者，政和间，大晟府尝制数十曲，音节驳矣。予尝考唐田畸声律要诀云：徵与二变之调，成非流美，故自古少徵调曲也。徵为去母调，如黄钟之徵，以黄钟为线，不用黄钟乃谐。故随唐旧谱，不用母声，琴家无媒调、商调之类。皆徵也，亦皆具母弦而不用。其说详于予所作琴书。然黄钟以林钟为徵，住声於林钟。若不用黄钟声，便自成林钟宫矣。故大晟府徵调兼母声，一句似林钟均，所以当时有落韵之语。予尝使人吹而听之，寄君声于臣民事物之中，清者高而亢，浊者下而遗，万宝常所谓宫离而不附者是已。因再三推寻唐谱并琴弦法而得其意。黄钟徵虽不用母声，亦不可多用变徵蕤宾、变宫庆钟声。若不用黄钟而用蕤宾、应钟，即是林钟宫矣。余十一均徵调傲此。其法可谓善矣。然无清声，只可施之琴瑟，难入燕乐。故燕乐阙徵调，不必补可也。此一曲乃予昔所制，因旧央正宫齐天乐慢前两拍是徵调，故足成之。虽兼用母声，较大晟央为无病矣。此曲依晋史名曰黄钟下微调、角招曰黄钟清角调潮回却过西陵浦，扁舟仅容居士。去得几何时，黍离离如此。客途今倦矣。漫赢得、一襟诗思。记忆江南，落帆沙际，此行还是。迤逦。剡中山，重相见、依依故人情味。似怨不来游，拥愁鬟十二。一丘聊复尔。也孤负、幼舆高志。水洪晚，漠漠摇烟，奈未成归计。
待千岩·其一
作者：姜夔
朝代：宋

搴裳望洞庭，眼过天一角。
初别未甚愁，别久今始觉。
作笺非无笔，寒雁不肯落。
芦花待挐音，怪底北风恶。